open-index/open-wikipedia-markdown huggingface dataset:
ನಿವೇದಿತಾ ಅರ್ಜುನ್

**ನಿವೇದಿತಾ ಅರ್ಜುನ್** ಭಾರತೀಯ ನಟಿ, ನಿರ್ಮಾಪಕಿ ಮತ್ತು ನೃತ್ಯಗಾರ್ತಿ. ಆಶಾರಾಣಿ ಎಂಬ ರಂಗನಾಮದಲ್ಲಿ ಎಂಎಸ್ ರಾಜಶೇಖರ್ ಅವರ ಕನ್ನಡ ಚಲನಚಿತ್ರ *ರಥ ಸಪ್ತಮಿ* (೧೯೮೬) ಯೊಂದಿಗೆ ಮೊದಲು ನಟನೆಯನ್ನು ಮಾಡಿದ ನಂತರ, ಅವರು ನಟನೆಯನ್ನು ಆಯ್ಕೆ ಮಾಡಿಕೊಂಡರು ಮತ್ತು ನೃತ್ಯಗಾರ್ತಿಯಾಗಿ ತಮ್ಮ ಉತ್ಸಾಹವನ್ನು ಮುಂದುವರಿಸಿದರು. ಇವರು ಶ್ರೀ ರಾಮ್ ಫಿಲ್ಮ್ಸ್ ಇಂಟರ್ನ್ಯಾಷನಲ್‌ನಲ್ಲಿ ನಿರ್ಮಾಪಕರಾಗಿಯೂ ಕೆಲಸ ಮಾಡಿದರು. ಇವರು ನಟ ರಾಜೇಶ್ ಅವರ ಪುತ್ರಿ. ಇವರು ನಟ ಅರ್ಜುನ್ ಸರ್ಜಾ ಅವರನ್ನು ವಿವಾಹವಾಗಿದ್ದಾರೆ ಮತ್ತು ನಟಿ ಐಶ್ವರ್ಯಾ ಅರ್ಜುನ್ ಅವರ ತಾಯಿಯಾಗಿದ್ದಾರೆ. 

## ವೈಯಕ್ತಿಕ ಜೀವನ 
ನಿವೇದಿತಾ ಕನ್ನಡ ಚಿತ್ರರಂಗದ ನಟ ರಾಜೇಶ್ ಅವರ ಮಗಳು. ನಿವೇದಿತಾ ನಟ ಅರ್ಜುನ್ ಸರ್ಜಾ ಅವರನ್ನು ವಿವಾಹವಾದರು ಮತ್ತು ದಂಪತಿಗೆ ಐಶ್ವರ್ಯ ಮತ್ತು ಅಂಜನಾ ಎಂಬ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ. ಐಶ್ವರ್ಯಾ ತಮಿಳು ಮತ್ತು ಕನ್ನಡ ಚಿತ್ರಗಳಲ್ಲಿ ನಟಿಯಾಗಿ ಕೆಲಸ ಮಾಡಿದ್ದಾರೆ, ಹಾಗೆಯೇ ಅಂಜನಾ ಅರ್ಜುನ್ ನ್ಯೂಯಾರ್ಕ್‌ನಲ್ಲಿ ಫ್ಯಾಶನ್ ಡಿಸೈನರ್ ಆಗಿ ಕೆಲಸ ಮಾಡುತ್ತಿದ್ದಾರೆ.   

## ವೃತ್ತಿ 
ನಿವೇದಿತಾ ಅವರು ಆಶಾ ರಾಣಿ ಎಂಬ ಹೆಸರಿನೊಂದಿಗೆ ಕನ್ನಡ ಚಲನಚಿತ್ರೋದ್ಯಮವನ್ನು ಪ್ರವೇಶಿಸಿದರು ಮತ್ತು ಮೊದಲು *ರಥ ಸಪ್ತಮಿ* (೧೯೮೬) ಯಲ್ಲಿ ಕಾಣಿಸಿಕೊಂಡರು. ಎಂ‌ಎಸ್ ರಾಜಶೇಖರ್ ನಿರ್ದೇಶಿಸಿದ ಚಿತ್ರದಲ್ಲಿ, ಅವರು ಶಿವ ರಾಜ್‌ಕುಮಾರ್ ಜೊತೆಗೆ ಕಾಣಿಸಿಕೊಂಡರು ಮತ್ತು ಚಲನಚಿತ್ರವು ವಾಣಿಜ್ಯಿಕವಾಗಿ ಉತ್ತಮ ಪ್ರದರ್ಶನ ನೀಡಿತು. ಅವರು ತೆಲುಗು ಚಲನಚಿತ್ರ *ಡಾಕ್ಟರ್ ಗರಿ ಅಬ್ಬೈ* (೧೯೮೮) ನಲ್ಲಿ ಅರ್ಜುನ್ ಜೊತೆ ನಟಿಸಿದರು.  ಅರ್ಜುನ್ ಸರ್ಜಾ ಅವರೊಂದಿಗೆ ವಿವಾಹದ ನಂತರ, ನಿವೇದಿತಾ ನಟಿಯಾಗಿ ತನ್ನ ಕೆಲಸವನ್ನು ತ್ಯಜಿಸಲು ನಿರ್ಧರಿಸಿ ಕುಟುಂಬವನ್ನು ಬೆಳೆಸಲು ಚೆನ್ನೈಗೆ ತೆರಳಿದರು. ಇತ್ತೀಚಿನ ವರ್ಷಗಳಲ್ಲಿ, ಅವರು ಅರ್ಜುನ್ ಅವರ ಸ್ವಂತ ನಿರ್ಮಾಣ ಸ್ಟುಡಿಯೋ ಶ್ರೀ ರಾಮ್ ಫಿಲ್ಮ್ಸ್ ಇಂಟರ್ನ್ಯಾಷನಲ್ ಜೊತೆ ಕೆಲಸ ಮಾಡಿದ್ದಾರೆ ಮತ್ತು ನಿರ್ಮಾಪಕರಾಗಿ ಮನ್ನಣೆ ಪಡೆದಿದ್ದಾರೆ. 

ಚಲನಚಿತ್ರಗಳಲ್ಲಿನ ತಮ್ಮ ಕೆಲಸದಿಂದ ದೂರವಿರುವ ನಿವೇದಿತಾ ಅವರು ಶಾಸ್ತ್ರೀಯ ನೃತ್ಯಗಾರ್ತಿಯಾಗಿ ವೇದಿಕೆಯ ಮೇಲೆ ಪ್ರದರ್ಶನ ನೀಡಿದ್ದಾರೆ. 

## ಚಿತ್ರಕಥೆ 
; ನಟಿ

; ನಿರ್ಮಾಪಕ
ಹೆಚ್ಚಿನ ಮಾಹಿತಿ: ರಾಮ್ ಫಿಲ್ಮ್ಸ್ ಇಂಟರ್‌ನ್ಯಾಷನಲ್

*

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ತೆಲುಗು ಚಲನಚಿತ್ರ ನಟಿಯರು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಅನು ರಾಣಿ

**ಅನು ರಾಣಿ ಧಾರಯನ್** (ಜನನ ೨೮ ಆಗಸ್ಟ್ ೧೯೯೨) ಧಾರಯನ್ ಗೋತ್ರದ ಜಾಟ್ ಕುಟುಂಬದಲ್ಲಿ ಜನಿಸಿದ ಉತ್ತರ ಪ್ರದೇಶದ, ಮೀರತ್‌ನ ಭಾರತೀಯ ಜಾವೆಲಿನ್ ಎಸೆತಗಾರ್ತಿ. ಇವರು  ದೋಹಾ, ೨೦೧೯ ರ ವಿಶ್ವ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ ಮಹಿಳೆಯರ ಜಾವೆಲಿನ್ ಎಸೆತ ಸ್ಪರ್ಧೆಯಲ್ಲಿ ಅಂತಿಮ ಹಂತಕ್ಕೆ ತಲುಪಿದ ಮೊದಲ ಭಾರತೀಯರಾಗಿದ್ದರು.  ಒಲಿಂಪಿಕ್ಸ್‌ನಲ್ಲಿ ಅರ್ಹತಾ ಅಂಕವನ್ನು ಕಳೆದುಕೊಂಡ ನಂತರ ವಿಶ್ವ ಶ್ರೇಯಾಂಕದ ಮೂಲಕ ಅನು ೨೦೨೦ ಟೋಕಿಯೊ ಒಲಿಂಪಿಕ್ಸ್‌ಗೆ ಅರ್ಹತೆ ಪಡೆದಿದ್ದರು. ಅವರ ವೃತ್ತಿಜೀವನದ ಅತ್ಯುತ್ತಮ ಪ್ರಯತ್ನವು ೬೩.೨೪ ಮೀ ಆಗಿದೆ. ಇದು ಅವರಿಗೆ ೨೦೨೧ ರ ಪಟಿಯಾಲದ ರಾಷ್ಟ್ರೀಯ ಅಂತರರಾಜ್ಯ ಅಥ್ಲೆಟಿಕ್ ಚಾಂಪಿಯನ್‌ಶಿಪ್‌ನಲ್ಲಿ ಚಿನ್ನವನ್ನು ಗೆಲ್ಲಲು ಸಹಾಯ ಮಾಡಿತು. ೨೦೨೨ ರ ಬರ್ಮಿಂಗ್‌ಹ್ಯಾಮ್ ಕಾಮನ್‌ವೆಲ್ತ್ ಕ್ರೀಡಾಕೂಟದಲ್ಲಿ, ಅನು ರಾಣಿ ಅವರು ಕಂಚಿನ ಪದಕವನ್ನು ಗೆದ್ದ ಮೊದಲ ಭಾರತೀಯ ಮಹಿಳಾ ಜಾವೆಲಿನ್ ಎಸೆತಗಾರ್ತಿ ಎಂಬ ಇತಿಹಾಸವನ್ನು ಬರೆದರು.  ೨೦೨೩ ರ ಏಷ್ಯನ್ ಗೇಮ್ಸ್‌ನಲ್ಲಿ ಹ್ಯಾಂಗ್‌ಝೌನಲ್ಲಿ ಚಿನ್ನದ ಪದಕ ಗೆದ್ದ ಮೊದಲ ಭಾರತೀಯ ಜಾವೆಲಿನ್ ಎಸೆತಗಾರ್ತಿ ಇವರಾಗಿದ್ದರು.
## ವೈಯಕ್ತಿಕ ಜೀವನ ಮತ್ತು ಹಿನ್ನೆಲೆ
ಅನು ರಾಣಿ ಧಾರಯನ್ ಅವರು ೨೮ ಆಗಸ್ಟ್ ೧೯೯೨  ರಂದು ಮೀರತ್‌ನಲ್ಲಿರುವ ಬಹದ್ದೂರ್‌ಪುರದ, ಧಾರಯನ್ ಗೋತ್ರದ ಜಾಟ್ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ಅಮರಪಾಲ್ ಒಬ್ಬ ರೈತರಾಗಿದ್ದರು.  ಅನು ಅವರ ಮೊದಲ ಜಾವೆಲಿನ್ ಸ್ಟಿಕ್ ಅನ್ನು ಅವರು ಉದ್ದವಾದ ಬಿದಿರಿನ ತುಂಡಿನಿಂದ ಸ್ವತಃ ರಚಿಸಿದ್ದರು, ಏಕೆಂದರೆ ಅವರಿಗೆ ಅದನ್ನು ಖರೀದಿಸಲು ಸಾಧ್ಯವಾಗಿರಲಿಲ್ಲ. ಅವರು ೨೦೧೦ ರಲ್ಲಿ ೧೮ ನೇ ವಯಸ್ಸಿನಲ್ಲಿ ಜಾವೆಲಿನ್ ಎಸೆತವನ್ನು ಮೊದಲು ಆಡಲು ಪ್ರಾರಂಭಿಸಿದರು. ಹುಡುಗಿಯರು ಕ್ರೀಡೆಗಳನ್ನು ಅನುಸರಿಸುವುದರಲ್ಲಿ ಅವರ ತಂದೆ ಅಸಮ್ಮತಿ ಹೊಂದಿದ್ದರೂ ಸಹ, ಅವರ ಸಹೋದರ ನಂತರ ಅನು ಅವರ ತರಬೇತಿಗಾಗಿ ಪಾವತಿಸಲು ಪ್ರಾರಂಭಿಸಿದರು. ೨೦೧೪  ರಲ್ಲಿ ರಾಷ್ಟ್ರೀಯ ದಾಖಲೆಯನ್ನು ಮುರಿದು  ತಮ್ಮನ್ನು ತಾವು ಸಾಬೀತುಪಡಿಸಿದ ನಂತರ ಅವರು ಅಂತಿಮವಾಗಿ ಅನು ಅವರ ಪ್ರತಿಭೆಯನ್ನು ಬೆಂಬಲಿಸಲು ಬಂದರು ಮತ್ತು ಈಗಲೂ ಅವರ ಮಹತ್ವಾಕಾಂಕ್ಷೆಯನ್ನು ಬೆಂಬಲಿಸುತ್ತಾರೆ.  

## ವೃತ್ತಿಪರ ಸಾಧನೆಗಳು
ಅನು ರಾಣಿ ಅವರಿಗೆ ಆರಂಭದಲ್ಲಿ ಕಾಶಿನಾಥ್ ನಾಯಕ್ ತರಬೇತಿ ನೀಡಿದ್ದರು ಮತ್ತು ಈಗ ಬಲ್ಜೀತ್ ಸಿಂಗ್ ತರಬೇತಿ ನೀಡುತ್ತಿದ್ದಾರೆ. 

೨೦೧೪ ರ ಲಕ್ನೋದಲ್ಲಿ ನಡೆದ ರಾಷ್ಟ್ರೀಯ ಅಂತರ-ರಾಜ್ಯ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ, ರಾಣಿ ೫೮.೮೩ ಮೀಟರ್ ಎಸೆದು ಚಿನ್ನದ ಪದಕವನ್ನು ಗೆದ್ದರು, ೧೪ ವರ್ಷಗಳ ಹಿಂದಿನ ರಾಷ್ಟ್ರೀಯ ದಾಖಲೆಯನ್ನು ಮುರಿದರು ಮತ್ತು ೨೦೧೪ ರ ಕಾಮನ್‌ವೆಲ್ತ್ ಕ್ರೀಡಾಕೂಟಕ್ಕೆ ಅರ್ಹತೆ ಪಡೆದರು ಮತ್ತು ಅಲ್ಲಿ ಅವರು ಎಂಟನೇ ಸ್ಥಾನ ಪಡೆದರು. ವರ್ಷದ ನಂತರ, ಅವರು ದಕ್ಷಿಣ ಕೊರಿಯಾದ ಇಂಚಿಯಾನ್‌ನಲ್ಲಿ ನಡೆದ ಏಷ್ಯನ್ ಗೇಮ್ಸ್‌ನಲ್ಲಿ ೫೯.೫೩ ಮೀಟರ್‌ಗಳನ್ನು ಎಸೆಯುವ ಮೂಲಕ ಕಂಚಿನ ಪದಕವನ್ನು ಗೆದ್ದರು. ಎರಡು ವರ್ಷಗಳ ನಂತರ ಅವರು ರಾಷ್ಟ್ರೀಯ ಅಂತರ-ರಾಜ್ಯ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ ೬೦.೦೧ ಮೀಟರ್ ಎಸೆಯುವ ಮೂಲಕ ಮತ್ತೊಮ್ಮೆ ತಮ್ಮದೇ ದಾಖಲೆಯನ್ನು ಮುರಿದರು.  ಮಾರ್ಚ್ ೨೦೧೯ ರಲ್ಲಿ, ಅವರು ಪಂಜಾಬ್‌ನ ಪಟಿಯಾಲಾದಲ್ಲಿ ನಡೆದ ರಾಷ್ಟ್ರೀಯ ಹಿರಿಯ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ ೬೨.೩೪ ಮೀಟರ್‌ಗಳನ್ನು ಎಸೆಯುವ ಮೂಲಕ ಮತ್ತೆ ತಮ್ಮದೇ ಆದ ದಾಖಲೆಯನ್ನು ಮುರಿದರು. 

ರಾಣಿ ೨೧ ಏಪ್ರಿಲ್ ೨೦೧೯ ರಂದು ಕತಾರ್‌ನಲ್ಲಿ ನಡೆದ ೨೩ ನೇ ಏಷ್ಯನ್ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ ಬೆಳ್ಳಿ ಪದಕವನ್ನು ಗೆದ್ದರು. ಇದು ವಿಶ್ವ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ಗೆ ಅರ್ಹತೆ ಗಳಿಸಿತು. ವಿಶ್ವ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ ಭಾಗವಹಿಸಿದ ಮೊದಲ ಭಾರತೀಯ ಮಹಿಳಾ ಜಾವೆಲಿನ್ ಎಸೆತಗಾರ್ತಿ ಎಂಬ ಹೆಗ್ಗಳಿಕೆಗೆ ಇವರು ಪಾತ್ರರಾದರು.  ಜೆಕ್ ರಿಪಬ್ಲಿಕ್‌ನ ಓಸ್ಟ್ರಾವಾದಲ್ಲಿ ನಡೆದ ಐಎಎಎಫ್ ವರ್ಲ್ಡ್ ಚಾಲೆಂಜ್ ಈವೆಂಟ್ ಗೋಲ್ಡನ್ ಸ್ಪೈಕ್ ಓಸ್ಟ್ರಾವಾದಲ್ಲಿ ಅವರು ಕಂಚಿನ ಪದಕವನ್ನು ಗೆದ್ದರು. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿ
* Annu Rani at Olympics

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಸೀಮಾ ಮೆಹ್ತಾ

**ಸೀಮಾ ಕೌಶಿಕ್ ಮೆಹ್ತಾ** (ಜನನ ೧೯೭೬) ಒಬ್ಬ ಭಾರತೀಯ ಕಥಕ್ ಪರಿಣಿತರು ಮತ್ತು ಆಭರಣ ವಿನ್ಯಾಸಕಿ. ಮುಂಬೈನಲ್ಲಿ ಸೌಲಭ್ಯ ವಂಚಿತ ಮಕ್ಕಳೊಂದಿಗೆ ಕೆಲಸ ಮಾಡಿದ ನಂತರ, ೨೦೧೯ ರಲ್ಲಿ ಅವರ ನೃತ್ಯದಲ್ಲಿನ ಸಾಧನೆಗಾಗಿ ಅವರು ನಾರಿ ಶಕ್ತಿ ಪುರಸ್ಕಾರ್ ಪ್ರಶಸ್ತಿಯನ್ನು ಪಡೆದರು.

## ಜೀವನ 
left|thumb| ೨೦೧೯ ರಲ್ಲಿ ಲೀಲಾ ಡ್ಯಾನ್ಸ್ ಕಲೆಕ್ಟಿವ್‌ಗಾಗಿ ಮೆಹ್ತಾ ನೃತ್ಯ ಮಾಡಿದ್ದಾರೆ
ಮೆಹ್ತಾ ೨೦೧೦ ರಲ್ಲಿ ಚಿತ್ರೇಶ್ ದಾಸ್ ಅವರ ಶಿಷ್ಯೆಯಾದರು. ೧೦೧೫ ರಲ್ಲಿ ಚಿತ್ರೇಶ್ ದಾಸ್ ಸಾಯುವವರೆಗೂ ಅವರ ಆಲೋಚನೆಗಳನ್ನು ಅನುಸರಿಸಿದರು. ಮೆಹ್ತಾ ಅವರ ಬಳಿ ತರಬೇತಿ ಪಡೆದರು ಮತ್ತು ಅವರ ನೃತ್ಯ ಶೈಲಿಯನ್ನು ಭಾರತದಲ್ಲಿ ಪ್ರದರ್ಶಿಸುತ್ತಿದ್ದರು.  ಅವರು ಮತ್ತು ಪಂಡಿತ್ ದಾಸ್ ಅವರು ೨೦೧೦ ರಲ್ಲಿ  ಭಾರತದ ಮುಂಬೈನಲ್ಲಿ ಅವರ ಶಾಲೆ  ಛಂದಂ ನೃತ್ಯ ಭಾರತೀಯ ಎರಡನೇ ಶಾಖೆಯನ್ನು ಸ್ಥಾಪಿಸಿದರು. ಶೋಷಣೆಯಿಂದ ಮುಕ್ತರಾಗಲು ಕಲ್ಕತ್ತಾದ ಲೈಂಗಿಕ ಕಾರ್ಯಕರ್ತೆಯರ ಮಕ್ಕಳಿಗೆ ಕಥಕ್ ನೃತ್ಯವನ್ನು ಮೆಹ್ತಾ ಅವರ ಮಾರ್ಗದರ್ಶಕರು ಕಲಿಸಿದ್ದರು. 

೨೦೧೯ರಲ್ಲಿ ಅಂತರಾಷ್ಟ್ರೀಯ ಮಹಿಳಾ ದಿನದಂದು ಮೆಹ್ತಾ ಅವರಿಗೆ ನಾರಿ ಶಕ್ತಿ ಪುರಸ್ಕಾರ್ ಪ್ರಶಸ್ತಿಯನ್ನು ನೀಡಲಾಯಿತು.  ಇದಕ್ಕೆ ೧೦೦೦ ಮಹಿಳೆಯರನ್ನು ಪ್ರಶಸ್ತಿಗೆ ನಾಮನಿರ್ದೇಶನ ಮಾಡಲಾಗಿದ್ದು, ೪೪ ಮಂದಿಯನ್ನು  ಆಯ್ಕೆ ಮಾಡಲಾಗಿದೆ. ಮುಂಬೈನಲ್ಲಿ ಸೌಲಭ್ಯ ವಂಚಿತ ಮಕ್ಕಳೊಂದಿಗೆ ಕೆಲಸ ಮಾಡಿದ್ದರಿಂದ ಮೆಹ್ತಾ ಅವರನ್ನು ಆಯ್ಕೆ ಮಾಡಲಾಗಿದೆ. ಮಕ್ಕಳು ನೃತ್ಯವನ್ನು ಕಲಿಯುವುದರೊಂದಿಗೆ ತಮ್ಮನ್ನು ತಾವು ಸಾಬೀತುಪಡಿಸಿಕೊಳ್ಳುತ್ತಿದ್ದರು. ಸಮಾರಂಭದಲ್ಲಿ ಮೇನಕಾ ಗಾಂಧಿ ಅವರು ಭಾರತದಲ್ಲಿ ಮಹಿಳೆಯರ ಮಹತ್ವಾಕಾಂಕ್ಷೆಯ ಬಗ್ಗೆ ಮಾತನಾಡಿದರು. 

ಮೆಹ್ತಾ ಅಮೇರಿಕನ್ ಟ್ಯಾಪ್ ಡ್ಯಾನ್ಸರ್ ಜೇಸನ್ ಸ್ಯಾಮ್ಯುಯೆಲ್ಸ್ ಸ್ಮಿತ್ ಅವರೊಂದಿಗೆ ಕಾಣಿಸಿಕೊಂಡರು. ಸ್ಯಾಮ್ಯುಯೆಲ್ಸ್ ಸ್ಮಿತ್ ಈ ಹಿಂದೆ ತನ್ನ ಮಾರ್ಗದರ್ಶಕರೊಂದಿಗೆ ಪ್ರವಾಸ ಮಾಡಿದ್ದರು. ಕಥಕ್ ಮತ್ತು ಟ್ಯಾಪ್ ಡ್ಯಾನ್ಸ್ ಒಂದಕ್ಕೊಂದು ಪೂರಕವಾಗಿರುತ್ತವೆ ಏಕೆಂದರೆ ಎರಡೂ ಪ್ರಮುಖ ವ್ಯತ್ಯಾಸವೆಂದರೆ ಪಾದರಕ್ಷೆಗಳೊಂದಿಗೆ ಪಾದಗಳನ್ನು ಬಳಸುವುದೆ ಕಥಕ್ ಅನ್ನು ಬರಿ ಪಾದದಲ್ಲಿ ಮಾಡಲಾಗುತ್ತದೆ.

## ಆಭರಣ 
ಮೆಹ್ತಾ ಅವರು ಛಂದಂ ನೃತ್ಯ ಭಾರತಿ ಶಾಲೆಯನ್ನು ನಡೆಸುತ್ತಿದ್ದಾರೆ ಮತ್ತು ಇನ್ನೂ ಆಭರಣ ವಿನ್ಯಾಸದಲ್ಲಿ ತೊಡಗಿಸಿಕೊಂಡಿದ್ದಾರೆ. ಆಭರಣ ವಿನ್ಯಾಸ ಮತ್ತು ನೃತ್ಯ ಎರಡೂ ತನ್ನ ಜೀವನದ ಭಾಗವಾಗಿದೆ ಎಂದು ಅವರು ಹೇಳುತ್ತಾರೆ. ಅವರು ತಮ್ಮ ಕುಟುಂಬದ ಆಭರಣ ವ್ಯವಹಾರದಲ್ಲಿ ಸೃಜನಶೀಲ ನಿರ್ದೇಶಕರಾಗಿದ್ದಾರೆ. 

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮೇಘನಾ ವೆಂಕಟ್

**ಮೇಘನಾ ವೆಂಕಟ್** ಅವರು ಭಾರತೀಯ ಶಾಸ್ತ್ರೀಯ ಭರತನಾಟ್ಯ ನೃತ್ಯಗಾರ್ತಿ. ಅವರು ನೃತ್ಯ ಸಂಯೋಜಕಿ ಮತ್ತು ಶಿಕ್ಷಕಿಯೂ ಹೌದು. ಅವರು ಗುರು ಶ್ರೀ ಅಡ್ಯಾರ್ ಕೆ. ಲಕ್ಷ್ಮಣ್ ಅವರ ಶಿಷ್ಯೆ. ಅವರು ಭಾರತದ ಅನೇಕ ಸ್ಥಳಗಳಲ್ಲಿ ಪ್ರದರ್ಶನ ನೀಡಿದ್ದಾರೆ. ಇವರು ನಾದ ನೀರಾಜನಂ ಚಿತ್ರಕ್ಕೆ ನಿತ್ಯ ಕಲಾವಿದೆ.  ಅವರು ಸಾಯಿ ಆರ್ಟ್ಸ್ ಇಂಟರ್ನ್ಯಾಷನಲ್ ನಡೆಸಿದ ವಿಶ್ವ ನೃತ್ಯ ದಿನಾಚರಣೆಯಲ್ಲಿ ಭಾಗವಹಿಸಿದ್ದಾರೆ.  ಅವರು ಭಾರತ ಸರ್ಕಾರದ ಸಂಸ್ಕೃತಿ ಸಚಿವಾಲಯದ ಎಮ್-ಪ್ಯಾನೆಲ್ಡ್ ಕಲಾವಿದೆ.  ಅವರು ದೂರದರ್ಶನದ ಶ್ರೇಣೀಕೃತ ಕಲಾವಿದೆ. ಯುಜಿಸಿ-ನೆಟ್ ಕೇ೦ದ್ರ ಸರ್ಕಾರದ ಪರೀಕ್ಷೆಯ ಅಡಿಯಲ್ಲಿ ಇವರನ್ನು ಉಪನ್ಯಾಸಕರಾಗಿ ಆಯ್ಕೆ ಮಾಡಲಾಗಿದೆ.

## ಪ್ರಶಸ್ತಿಗಳು 
* 'ನೃತ್ಯ ಶಿರೋಮಣಿ' 
* ' ನಾಟ್ಯ ಚೆಮ್ಮಲ್ '
* 'ನೃತ್ಯ ಕೌಮುದಿ' 

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಶರ್ಮಿಷ್ಠಾ ಮುಖರ್ಜಿ

**ಶರ್ಮಿಷ್ಠಾ ಮುಖರ್ಜಿ** (ಜನನ ೩೦ ಅಕ್ಟೋಬರ್ ೧೯೬೫) ಒಬ್ಬ ಭಾರತೀಯ ಕಥಕ್ ನೃತ್ಯಗಾರ್ತಿ, ನೃತ್ಯ ಸಂಯೋಜಕಿ ಮತ್ತು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ರಾಜಕಾರಣಿ.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಪಶ್ಚಿಮ ಬಂಗಾಳದಲ್ಲಿ ಜನಿಸಿದ ಮುಖರ್ಜಿ ದೆಹಲಿಯಲ್ಲಿ ಬೆಳೆದರು ಮತ್ತು ದೆಹಲಿಯ ಸೇಂಟ್ ಸ್ಟೀಫನ್ಸ್ ಕಾಲೇಜಿನಲ್ಲಿ ಶಿಕ್ಷಣ ಪಡೆದರು. ಇವರ ತಂದೆ ಪ್ರಣಬ್ ಮುಖರ್ಜಿ ಅವರು ಭಾರತದ ಗಣರಾಜ್ಯದ ೧೩ ನೇ ರಾಷ್ಟ್ರಪತಿಯಾಗಿದ್ದರು.

## ನೃತ್ಯ ವೃತ್ತಿ 
ಮುಖರ್ಜಿಯವರು ೧೨ ನೇ ವಯಸ್ಸಿನಲ್ಲಿ ಔಪಚಾರಿಕ ನೃತ್ಯ ತರಬೇತಿಯನ್ನು ಪ್ರಾರಂಭಿಸಿದರು. ಪಂಡಿತ್ ದುರ್ಗಲಾಲ್, ವಿದುಷಿ ಉಮಾ ಶರ್ಮಾ ಮತ್ತು ರಾಜೇಂದ್ರ ಗಂಗನಿ ಅವರ ಶಿಕ್ಷಕರು. *ದಿ ಹಿಂದೂ* ಅವರ ಅಭಿನಯವನ್ನು "ಸಾಧಕ" ಎಂದು ಕರೆದಿದೆ ಮತ್ತು ಅವರ ನಿಖರವಾದ ಹೆಜ್ಜೆಯನ್ನು ಶ್ಲಾಘಿಸಿದೆ. ಅವರು ಫೆಬ್ರವರಿ ೨೦೧೫ ರಲ್ಲಿ ದೆಹಲಿ ವಿಧಾನಸಭಾ ಚುನಾವಣೆಯಲ್ಲಿ ಗ್ರೇಟರ್ ಕೈಲಾಶ್ ಕ್ಷೇತ್ರದಿಂದ  ಸ್ಪರ್ಧಿಸಿದರು ಆದರೆ ಸೌರಭ್ ಭಾರದ್ವಾಜ್ ( ಎಎಪಿ, ೫೭,೫೮೯ ಮತಗಳು) ಮತ್ತು ರಾಕೇಶ್ ಗುಲ್ಲಯ್ಯ ( ಬಿಜೆಪಿ, ೪೩,೦೦೬ ಮತಗಳು) ನಂತರ ೬,೧೦೨ ಮತಗಳೊಂದಿಗೆ ಮೂರನೇ ಸ್ಥಾನ ಪಡೆದರು.
thumb|ಪಕ್ಷದ ಕಾರ್ಯಕರ್ತರಿಂದ ಫಲಕ ಸ್ವೀಕರಿಸುವುದು.
thumb|ಪಕ್ಷದ ಕಾರ್ಯಕರ್ತರೊಂದಿಗೆ ಹುಟ್ಟುಹಬ್ಬ ಆಚರಿಸಿಕೊಂಡಿದ್ದಾರೆ

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಖುಷ್ಬೀರ್ ಕೌರ್

**ಖುಷ್ಬೀರ್ ಕೌರ್** (ಜನನ ೯ ಜುಲೈ ೧೯೯೩) ಒಬ್ಬ ಭಾರತೀಯ ಅಥ್ಲೀಟ್ ಹಾಗೂ ೨೦ - ಕಿಲೋಮೀಟರ್ ಓಟದ ನಡಿಗೆಗಾರ್ತಿ. ಶ್ರೀಲಂಕಾದ ಕೊಲೊಂಬೋದಲ್ಲಿ ನಡೆದ ೨೦೧೨ರ ಏಷ್ಯನ್ ಜೂನಿಯರ್ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ  ೧೦,೦೦೦ - ಮೀಟರ್ (೬.೨ ಮಿ)  ಓಟದಲ್ಲಿ ಕಂಚಿನ ಪದಕವನ್ನು ಗೆದ್ದ ನಂತರ ಇವರು ಮೊದಲು ಬೆಳಕಿಗೆ ಬಂದರು. ಅವರು  ೨೦೧೩ ರ ವಿಶ್ವ ಚಾಂಪಿಯನ್‌ಶಿಪ್‌ನಲ್ಲಿ, ೨೦ ಕಿಮೀ ನಡಿಗೆ ವಿಭಾಗದಲ್ಲಿ ಭಾಗವಹಿಸಿದರು. ಅವರು ೧:೩೪:೨೮ ಸೆಕೆಂಡಿನೊಂದಿಗೆ ೩೯ ನೇ ಸ್ಥಾನವನ್ನು ಪೂರ್ಣಗೊಳಿಸಿದರು. ೨೦೧೪ ರ ಜಪಾನ್‌ನಲ್ಲಿ ನಡೆದ ಏಷ್ಯನ್ ವಾಕಿಂಗ್ ಚಾಂಪಿಯನ್‌ಶಿಪ್‌ನಲ್ಲಿ, ಅವರು ೧:೩೩:೦೭ ಸೆಕೆಂಡಿನೊಂದಿಗೆ ಎರಡನೇ ಸ್ಥಾನ ಪಡೆದರು ಮತ್ತು ೧:೩೩:೩೭ ರ ತಮ್ಮದೇ ರಾಷ್ಟ್ರೀಯ ದಾಖಲೆಯನ್ನು ಉತ್ತಮಗೊಳಿಸಿದರು.  ಅದೇ ವರ್ಷ ಏಷ್ಯನ್ ಕ್ರೀಡಾಕೂಟದಲ್ಲಿ ಬೆಳ್ಳಿ ಗೆದ್ದ ಮೊದಲ ಭಾರತೀಯ ಮಹಿಳೆ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು. ಅಂತರಾಷ್ಟ್ರೀಯ ಕ್ರೀಡಾಕೂಟಗಳಲ್ಲಿ ಸತತ ವಿಜಯಗಳ ನಂತರ ಅವರು ೨೦೧೭ ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ಪಡೆದರು. 

ಖುಷ್ಬೀರ್ ಕೌರ್ ಅವರನ್ನು ಆಂಗ್ಲಿಯನ್ ಮೆಡಲ್-ಹಂಟ್ ಕಂಪನಿ ಬೆಂಬಲಿಸುತ್ತದೆ. 

## ಆರಂಭಿಕ ಜೀವನ 
ಕೌರ್ ಅಮೃತಸರ ಬಳಿಯ ರಸೂಲ್‌ಪುರ್ ಕಲಾನ್ ಎಂಬ ಹಳ್ಳಿಯಿಂದ ಬಂದವರು.  ಅವರ ಕುಟುಂಬವು ರೈತ ಸಮುದಾಯದಲ್ಲಿ ಬೇರುಗಳನ್ನು ಹೊಂದಿದೆ. ಅವರ ತಾಯಿ ಜಸ್ಬೀರ್ ಕೌರ್ ಅವರು ಕ್ರೀಡೆಯನ್ನು ವೃತ್ತಿಪರವಾಗಿ ತೆಗೆದುಕೊಳ್ಳಲು ಪ್ರೋತ್ಸಾಹಿಸಿದರು. ಆರನೇ ವಯಸ್ಸಿನಲ್ಲಿ ತಂದೆಯನ್ನು ಕಳೆದುಕೊಂಡ ಅವರು ತಾಯಿಯ ಆಶ್ರಯದಲ್ಲಿ ಬೆಳೆದರು.

೨೦೦೮ ರಲ್ಲಿ, ಅವರು ಶೂಗಳನ್ನು ಖರೀದಿಸಲು ಸಾಧ್ಯವಾಗದ ಕಾರಣ ಬರಿಗಾಲಿನಲ್ಲಿ ಓಟವನ್ನು ಪೂರ್ಣಗೊಳಿಸಿದರು. ಇದಲ್ಲದೆ, ಇವರು ೫ ಕಿ.ಮೀ ಹಾಗೂ ೧೦ ಕಿ.ಮೀ ಗಳಲ್ಲೂ ಸಹ ಕಿರಿಯ ರಾಷ್ಟೀಯ ದಾಖಲೆ ಪಡೆದರು. ರಾಷ್ಟ್ರೀಯ ಜೂನಿಯರ್ ಸರ್ಕ್ಯೂಟ್‌ನಲ್ಲಿ ಯಶಸ್ವಿ ಪ್ರದರ್ಶನದ ನಂತರ, ಅವರು ಅಂತರರಾಷ್ಟ್ರೀಯ ಸರ್ಕ್ಯೂಟ್‌ನಲ್ಲಿ ಉತ್ತಮ ಪ್ರದರ್ಶನ ನೀಡಿದರು - ಯೂತ್ ಏಷ್ಯನ್ ಗೇಮ್ಸ್‌ನಲ್ಲಿ ಎರಡನೇ ಸ್ಥಾನ ಮತ್ತು ಜೂನಿಯರ್ ಏಷ್ಯನ್ ಗೇಮ್ಸ್‌ನಲ್ಲಿ (೨೦೧೨) ಮೂರನೇ ಸ್ಥಾನ ಪಡೆದರು. ಅವರು ಜಪಾನ್‌ನಲ್ಲಿ ನಡೆದ ಸೀನಿಯರ್ ವಾಕಿಂಗ್ ಏಷ್ಯನ್ ಚಾಂಪಿಯನ್‌ಶಿಪ್‌ನಲ್ಲಿ ಪ್ರಬಲ ೫ ನೇ ಸ್ಥಾನದ ಪ್ರದರ್ಶನವನ್ನು ಹೊಂದಿದ್ದರು.

ಅವರು ತಮ್ಮ ತರಬೇತಿಯ ಆರಂಭಿಕ ವರ್ಷಗಳಲ್ಲಿ  ತರಬೇತುದಾರ ಬಲದೇವ್ ಸಿಂಗ್ ಅವರಿಂದ ಮಾರ್ಗದರ್ಶನ ಪಡೆದರು. 

## ೨೦೧೩ ಮಾಸ್ಕೋ ವಿಶ್ವ ಚಾಂಪಿಯನ್‌ಶಿಪ್ 
ಕೌರ್ ಮಹಿಳೆಯರ ೨೦ ರಲ್ಲಿ ತಮ್ಮದೇ ಆದ ವೈಯಕ್ತಿಕ ಅತ್ಯುತ್ತಮ ಮತ್ತು ರಾಷ್ಟ್ರೀಯ ದಾಖಲೆಯನ್ನು ಉತ್ತಮಗೊಳಿಸಿದರು. ೨೦ ಕಿಮೀ ಮಾಸ್ಕೋ ವಿಶ್ವ ಚಾಂಪಿಯನ್‌ಶಿಪ್‌ನಲ್ಲಿ (೨೦೧೩)  ೧:೩೪:೨೮ ಸಮಯದಲ್ಲಿ  ನಡೆದು    ೩೯ ನೇ ಸ್ಥಾನ ಪಡೆದರು.

## ೨೦೧೪ ಏಷ್ಯನ್ ಗೇಮ್ಸ್, ಇಂಚಿಯಾನ್ (ಪಿಆರ್‌ಕೆ) 
ರೇಸ್ ವಾಕ್ ಏಷ್ಯನ್ ಗೇಮ್ಸ್‌ನಲ್ಲಿ ಬೆಳ್ಳಿ ಪದಕವನ್ನು ಗೆದ್ದು ತಮ್ಮ ವೈಯಕ್ತಿಕ ಶ್ರೇಷ್ಠತೆಯನ್ನು ಉತ್ತಮಗೊಳಿಸುವ ಮೂಲಕ ಮತ್ತು ಪ್ರಕ್ರಿಯೆಯಲ್ಲಿ ಹೊಸ ರಾಷ್ಟ್ರೀಯ ದಾಖಲೆಯನ್ನು ಸ್ಥಾಪಿಸುವ ಮೂಲಕ ಕೌರ್ ೨೦ ಕಿಮೀ ರ ಗಡಿ ದಾಟಿದ ಮೊದಲ ಭಾರತೀಯ ಮಹಿಳೆ ಎನಿಸಿಕೊಂಡರು. ಅಮೃತಸರದ ೨೧ ವರ್ಷ ವಯಸ್ಸಿನವರ ೧:೩೩:೦೭ ಸಮಯದ ತಮ್ಮ ಹಿಂದಿನ ವೈಯಕ್ತಿಕ ಅತ್ಯುತ್ತಮವನ್ನು ಸುಧಾರಿಸಿದರು, ಇದು ರಾಷ್ಟ್ರೀಯ ದಾಖಲೆಯಾಗಿದೆ, ಮ್ಯಾರಥಾನ್ ಕೋರ್ಸ್‌ನಲ್ಲಿ ಎರಡನೇ ಸ್ಥಾನವನ್ನು ಗಳಿಸಿದೆ.

## ೨೦೧೬ ರಿಯೊ ಒಲಿಂಪಿಕ್ಸ್ 
೨೦೧೬ ರ ಒಲಿಂಪಿಕ್ಸ್‌ನಲ್ಲಿ, ಅವರು ೨೦ ಕಿಮೀ ನಲ್ಲಿ ೫೪ ನೇ ಸ್ಥಾನವನ್ನು ಪಡೆದರು. ಓಟದ ನಡಿಗೆಯ ಮೂಲಕ ಪ್ರತಿಷ್ಠಿತ ಅಂತರಾಷ್ಟ್ರೀಯ ಕ್ರೀಡಾ ಚಾಂಪಿಯನ್‌ಶಿಪ್‌ನಲ್ಲಿ ಗುರುತಿಸಿಕೊಂಡರು.  ಅವರ ಹಿಂದಿನ ರಾಷ್ಟ್ರೀಯ ದಾಖಲೆಗಳಿಂದ ದೂರವಿರುವ ಓಟದ ದೂರವನ್ನು ಪೂರ್ಣಗೊಳಿಸಲು ಅವರು ೧ ಗಂಟೆ, ೪೦ ನಿಮಿಷ ಮತ್ತು ೩೦ ಸೆಕೆಂಡುಗಳನ್ನು ತೆಗೆದುಕೊಂಡರು. 

## ೨೦೧೮ ಕಾಮನ್‌ವೆಲ್ತ್ ಗೇಮ್ಸ್ 
ಆಸ್ಟ್ರೇಲಿಯಾದಲ್ಲಿ ನಡೆದ ೨೧ ನೇ ಕಾಮನ್‌ವೆಲ್ತ್ ಕ್ರೀಡಾಕೂಟದಲ್ಲಿ, ಮಹಿಳೆಯರ ೨೦ ಕಿಲೋಮೀಟರ್ ರೇಸ್‌ವಾಕ್ ಸ್ಪರ್ಧೆಯಲ್ಲಿ ಅವರು ೧ ಗಂಟೆ ೩೯ ನಿಮಿಷಗಳು ಮತ್ತು ೨೧ ಸೆಕೆಂಡ್‌ಗಳಲ್ಲಿ ಕ್ರಮಿಸಿ ನಾಲ್ಕನೇ ಸ್ಥಾನ ಪಡೆದರು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಅಂತಾರಾಷ್ಟ್ರೀಯ ಒಲಿಂಪಿಕ್ ಸಮಿತಿಯಲ್ಲಿ ಖುಷ್ಬೀರ್ ಕೌರ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಷಾ ಭೋಸ್ಲೆ

**ವರ್ಷಾ ಭೋಂಸ್ಲೆ** (೧೯೫೬-  ಅಕ್ಟೋಬರ್ ೨೦೧೨) ಮುಂಬೈ ಮೂಲದ ಭಾರತೀಯ ಗಾಯಕಿ, ಪತ್ರಕರ್ತೆ ಮತ್ತು ಬರಹಗಾರ್ತಿ. ಅವರು ಹಿನ್ನೆಲೆ ಗಾಯಕಿ ಆಶಾ ಭೋಂಸ್ಲೆಯವರ ಮಗಳು. 

## ವೃತ್ತಿ 
ಭೋಂಸ್ಲೆ ಅವರು ವೃತ್ತಿಪರ ಹಿಂದಿ ಮತ್ತು ಭೋಜ್‌ಪುರಿ ಹಿನ್ನೆಲೆ ಗಾಯಕರಾಗಿದ್ದರು ಮತ್ತು ಅವರ ತಾಯಿಯೊಂದಿಗೆ ಸಂಗೀತ ಕಚೇರಿಗಳಲ್ಲಿ ಕಾಣಿಸಿಕೊಂಡರು. ವರ್ಷಾ ೧೯೭೩ ರಲ್ಲಿ ಮುಂಬೈನ ಪೆಡ್ಡರ್ ರಸ್ತೆಯಲ್ಲಿರುವ ಹಿಲ್ ಗ್ರೇಂಜ್ ಹೈಸ್ಕೂಲ್‌ನಿಂದ ಐ‌ಎಸ್‌ಸಿಯೊಂದಿಗೆ ಶಾಲೆಯನ್ನು ಮುಗಿಸಿದರು. ಅವರು ಮುಂಬೈನ ಬಾಂಬೆ ವಿಶ್ವವಿದ್ಯಾಲಯದೊಂದಿಗೆ ಸಂಯೋಜಿತವಾಗಿರುವ ಎಲ್ಫಿನ್‌ಸ್ಟೋನ್ ಕಾಲೇಜಿನಲ್ಲಿ ರಾಜ್ಯಶಾಸ್ತ್ರವನ್ನು ಅಧ್ಯಯನ ಮಾಡಿದರು. 

ಅವರು ೧೯೯೭ - ೨೦೦೩ ರ ಅವಧಿಯಲ್ಲಿ ಭಾರತೀಯ ವೆಬ್ ಪೋರ್ಟಲ್ ರೆಡಿಫ್  ಗಾಗಿ ಅಂಕಣಗಳನ್ನು ಬರೆದರು. ೧೯೯೪ - ೧೯೯೮ ರ ಅವಧಿಯಲ್ಲಿ ದಿ ಸಂಡೇ ಅಬ್ಸರ್ವರ್‌ನ ಅಂಕಣಗಳನ್ನು ಬರೆದರು. ೧೯೯೩ರಲ್ಲಿ *ಜಂಟಲ್‌ಮನ್* ಮ್ಯಾಗಜೀನ್‌ಗಾಗಿ ಅಂಕಣಗಳನ್ನು ಬರೆದರು.  ಅವರು *ಟೈಮ್ಸ್ ಆಫ್ ಇಂಡಿಯಾ* ಮತ್ತು *ರಕ್ಷಕ್ - ದಿ ಪ್ರೊಟೆಕ್ಟರ್* ಪೋಲೀಸ್ ಮ್ಯಾಗಜೀನ್‌ಗಾಗಿ ಕೆಲವು ಲೇಖನಗಳನ್ನು ಬರೆದಿದ್ದಾರೆ.

## ವೈಯಕ್ತಿಕ ಜೀವನ 
ಇವರು ತಮ್ಮ ತಾಯಿಯೊಂದಿಗೆ ಮುಂಬೈನಲ್ಲಿ ವಾಸಿಸುತ್ತಿದ್ದರು. ಅವರು ಕ್ರೀಡಾ ಬರಹಗಾರ ಮತ್ತು ಸಾರ್ವಜನಿಕ ಸಂಪರ್ಕ ವೃತ್ತಿಪರ ಹೇಮಂತ್ ಕೆಂಕ್ರೆ ಅವರನ್ನು ವಿವಾಹವಾದರು ಆದರೆ ದಂಪತಿಗಳು ೧೯೯೮ ರಲ್ಲಿ ವಿಚ್ಛೇದನ ಪಡೆದರು. ಅವರು ಖಿನ್ನತೆಗೆ ಒಳಗಾಗಿದ್ದರು, ಇದು  ಅವರ ಆಪ್ತ ಸ್ನೇಹಿತನ ಸಾವಿನಿಂದ ಉಲ್ಬಣಗೊಂಡಿತು ಮತ್ತು ಅವರು ಮನೋವೈದ್ಯಕೀಯ ಚಿಕಿತ್ಸೆಗೆ ಒಳಗಾಗಿದ್ದರು.  ೯ ಸೆಪ್ಟೆಂಬರ್ ೨೦೦೮ ರಂದು, ಅವರು ಸೂಚಿಸಿದ ಔಷಧಿಯ ಮಿತಿಮೀರಿದ ಪ್ರಮಾಣವನ್ನು ಸೇವಿಸುವ ಮೂಲಕ ಆತ್ಮಹತ್ಯೆಗೆ ಪ್ರಯತ್ನಿಸಿದರು ಎಂದು ವರದಿಯಾಗಿದೆ, ನಂತರ ಅವರನ್ನು ಮುಂಬೈನ ಜಸ್ಲೋಕ್ ಆಸ್ಪತ್ರೆಗೆ ದಾಖಲಿಸಲಾಯಿತು.  ೮ ಅಕ್ಟೋಬರ್ ೨೦೧೨ರಂದು, ಭೋಸ್ಲೆ ಮುಂಬೈನ ಪ್ರಭು ಕುಂಜ್ ನಿವಾಸದಲ್ಲಿ ಆತ್ಮಹತ್ಯೆ ಮಾಡಿಕೊಂಡರು.  ಅವರ ಶವವನ್ನು ಅವರ ತಾಯಿಯ ಚಾಲಕ ಮತ್ತು ಸೇವಕಿ ಅವರ ಮನೆಯ ಸೋಫಾದಲ್ಲಿ ರಕ್ತದ ಮಡುವಿನಲ್ಲಿ ಪತ್ತೆ ಮಾಡಿದರು. ಮುಂಬೈ ಪೊಲೀಸರು ನಂತರ ಆತ್ಮಹತ್ಯೆಯನ್ನು ದೃಢಪಡಿಸಿದರು ಮತ್ತು ಪರವಾನಗಿ ಪಡೆದ ಶಸ್ತ್ರಾಸ್ತ್ರದಿಂದ ಅವರು ತಮ್ಮ ತಲೆಗೆ ಗುಂಡು ಹಾರಿಸಿಕೊಂಡಿದ್ದಾರೆ ಎಂದು ಹೇಳಿದರು.

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ದೇವಯಾನಿ ಚೌಬಾಲ್

**ದೇವಯಾನಿ ಚೌಬಾಲ್** (೧೯೪೨ - ೧೩ ಜುಲೈ ೧೯೯೫) ಒಬ್ಬ ಭಾರತೀಯ ಪತ್ರಕರ್ತೆ ಮತ್ತು ಅಂಕಣಕಾರ್ತಿ. ೧೯೬೦ ಮತ್ತು ೧೯೭೦ ರ ದಶಕದಲ್ಲಿ ಜನಪ್ರಿಯ ಬಾಲಿವುಡ್ ಚಲನಚಿತ್ರ ನಿಯತಕಾಲಿಕೆ *ಸ್ಟಾರ್ ಮತ್ತು ಸ್ಟೈಲ್‌ನಲ್ಲಿ* "ಫ್ರಾಂಕ್ಲಿ ಸ್ಪೀಕಿಂಗ್" ಎಂಬ ತಮ್ಮ ಪಾಕ್ಷಿಕ ಅಂಕಣಕ್ಕಾಗಿ ಅವರು ಹೆಚ್ಚು ಹೆಸರುವಾಸಿಯಾಗಿದ್ದಾರೆ. ಅವರು *ಈವ್ಸ್ ವೀಕ್ಲಿಗಾಗಿ* ಸಹ ಬರೆದಿದ್ದಾರೆ.  

ತಮ್ಮ *ಸ್ಟಾರ್ ಮತ್ತು ಸ್ಟೈಲ್*  ಅಂಕಣದಲ್ಲಿ ರಾಜೇಶ್ ಖನ್ನಾ ಅವರನ್ನು ಸೂಪರ್ ಸ್ಟಾರ್ ಎಂದು ಉಲ್ಲೇಖಿಸಿದ ಮೊದಲ ಪತ್ರಕರ್ತೆ ಇವರು. 

## ಜೀವನಚರಿತ್ರೆ 
ಚೌಬಾಲ್ ಅವರು ಮಹಾರಾಷ್ಟ್ರದ ಶ್ರೀಮಂತ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ಮುಂಬೈನಲ್ಲಿ ಶ್ರೀಮಂತ ನ್ಯಾಯವಾದಿ ಆಗಿದ್ದರು. ಚೌಬಾಲ್ ಒಬ್ಬ ಚಲನಚಿತ್ರ ಗಾಸಿಪ್ ಪತ್ರಕರ್ತೆ, ಮತ್ತು ಭಾರತೀಯ ಚಲನಚಿತ್ರ ಪತ್ರಿಕೋದ್ಯಮದಲ್ಲಿ ವಿಷಕಾರಿ ವಿಷಯಗಳನ್ನು  ತಮ್ಮ ಅಂಕಣಗಳಲ್ಲಿ ಬಹಳಷ್ಟು ಬರೆದುಕೊಂಡ ಮೊದಲಿಗರಲ್ಲಿ ಒಬ್ಬರು. ಅವರ ಆಗಮನದವರೆಗೂ ಭಾರತೀಯ ಚಲನಚಿತ್ರ ಪತ್ರಿಕೋದ್ಯಮವು ಆರೋಪ ಮತ್ತು ಗಾಸಿಪ್‌ಗಳಿಂದ ಮುಕ್ತವಾಗಿತ್ತು. ಅವರು *ಸ್ಟಾರ್ ಮತ್ತ್ತು ಸ್ಟೈಲ್* ಎಂಬ ಜನಪ್ರಿಯ ಚಲನಚಿತ್ರ ನಿಯತಕಾಲಿಕದಲ್ಲಿ ಬರೆದಿದ್ದಾರೆ. 

ಅವರು ಸಾಕಷ್ಟು ವಿಶ್ವಾಸಾರ್ಹತೆಯನ್ನು ಹೊಂದಿದ್ದರು ಮತ್ತು ಅವರ "ಗಾಸಿಪ್" ("ಪ್ರಾಂಕ್ಲಿ ಸ್ಪೀಕಿಂಗ್" ಎಂಬ ಅಂಕಣದಲ್ಲಿ ವಿತರಿಸಲಾಗಿದೆ) ಯಾವಾಗಲೂ ಸಂಶೋಧನೆ ಮತ್ತು ವಿಶ್ವಾಸಾರ್ಹ ಮೂಲಗಳನ್ನು ಹೊಂದಿತ್ತು. *ಈವ್ಸ್ ವೀಕ್ಲಿಯಲ್ಲಿ* ಸಹ ಅವರ ಅಂಕಣವನ್ನು ಪ್ರಕಟಿಸಲಾಗಿತ್ತು.

ಚೌಬಾಲ್ ತನ್ನ ಇಂಗ್ಲಿಷ್ ಕೃತಿಗಳಲ್ಲಿ "ಬದನ್ಸ್" (ದೇಹಗಳು) ಮತ್ತು "ಕಚ್ರಾ" (ಕಸ) ನಂತಹ ಪದಗಳೊಂದಿಗೆ ಹಿಂಗ್ಲಿಷ್ (ಹಿಂದಿ ಹಾಗೂ ಇಂಗ್ಲಿಷ್‌ನ ಮಿಶ್ರಣ) ಅನ್ನು ಬಳಸಿದ ಮೊದಲ ಬರಹಗಾರ್ತಿ. ಶೋಭಾ ಡೆ ನಂತರ ತಮ್ಮ ಕಾದಂಬರಿಗಳಲ್ಲಿ ಹಿಂಗ್ಲಿಷ್ ಅಂಶಗಳನ್ನು ಬಳಸಲಾರಂಭಿಸಿದರು. 

ನಂತರದ ಜೀವನದಲ್ಲಿ ಅವರು ೧೯೮೫ ರಲ್ಲಿ  ಪಾರ್ಶ್ವವಾಯುವಿಗೆ ಒಳಗಾದರು. ಇದರ ನಂತರ ಅವರು ಓಡಾಡಲು ಹೆಚ್ಚಾಗಿ ಗಾಲಿಕುರ್ಚಿಯನ್ನು ಬಳಸುತ್ತಿದ್ದರು ಮತ್ತು ನಂತರ ಹಾಸಿಗೆ ಹಿಡಿದರು. ಆದಾಗ್ಯೂ ಅವರು ೧೯೯೫ ರಲ್ಲಿ ೫೩ ನೇ ವಯಸ್ಸಿನಲ್ಲಿ ಸಾಯುವವರೆಗೂ ತಮ್ಮ ಅಂಕಣವನ್ನು ಬರೆಯುವುದನ್ನು ಮುಂದುವರೆಸಿದರು.

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಬೇಲಾ ಭಾಟಿಯಾ

**ಬೇಲಾ ಭಾಟಿಯಾ** ಅವರು ಸ್ವತಂತ್ರ ಲೇಖಕಿ ಮತ್ತು ಸಂಶೋಧಕರು, ಮಾನವ ಹಕ್ಕುಗಳ ವಕೀಲರು. ಇವರು ಭಾರತದ ದಕ್ಷಿಣ ಛತ್ತೀಸ್‌ಗಢದ ಬಸ್ತಾರ್ ವಿಭಾಗದ ಜಿಲ್ಲಾ ನ್ಯಾಯಾಲಯಗಳಲ್ಲಿ ಕೆಲಸ ಮಾಡುತ್ತಿದ್ದಾರೆ.

## ಜೀವನಚರಿತ್ರೆ 
ಅವರು ಮಧ್ಯಮ ವರ್ಗದ, ಮೇಲ್ಜಾತಿ ಪಂಜಾಬಿ ಹಿಂದೂ ಕುಟುಂಬದಲ್ಲಿ ಜನಿಸಿದರು. ಜಾತಿ ವ್ಯವಸ್ಥೆಯ ವಿರುದ್ಧದ ಹೆಜ್ಜೆಯಾಗಿ, ಅವರು ೨೦೦೩ ರಲ್ಲಿ ನಾಗ್ಪುರದ ದೀಕ್ಷಾಭೂಮಿಯಲ್ಲಿ ಬೌದ್ಧ ಧರ್ಮಕ್ಕೆ ಮತಾಂತರಗೊಂಡರು. 'ಮಧ್ಯ ಬಿಹಾರದಲ್ಲಿ ನಕ್ಸಲೈಟ್ ಚಳವಳಿ' (ಸಾಮಾಜಿಕ ಮತ್ತು ರಾಜಕೀಯ ವಿಜ್ಞಾನಗಳ ವಿಭಾಗ, ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯ, ೨೦೦೦) ಅವರ ಡಾಕ್ಟರೇಟ್ ಪ್ರಬಂಧವಾಗಿದೆ.

ಶಿಕ್ಷಣತಜ್ಞರತ್ತ ಹೊರಳುವ ಮೊದಲು, ಅವರು *ಸಬರ್ಕಾಂತ* ಜಿಲ್ಲೆಯ (ಗುಜರಾತ್) ಭಿಲೋಡಾ ತಾಲೂಕಿನ ಭೂರಹಿತ ಕೃಷಿ ಕಾರ್ಮಿಕರು ಮತ್ತು ಕನಿಷ್ಠ ರೈತರ ಸಂಘಟನೆ (ಸಾಮೂಹಿಕ) ಮತ್ತು ಇರಾಕ್‌ನಲ್ಲಿ ಮತ್ತು ಪ್ಯಾಲೆಸ್ಟೈನ್‌ನಲ್ಲಿ ಶಾಂತಿ ಮತ್ತು ನ್ಯಾಯಕ್ಕಾಗಿ ಸ್ವಾಯತ್ತ ಚಳುವಳಿಗಳಲ್ಲಿ ಸುಮಾರು ಒಂದು ದಶಕದ ಕಾಲ ಪೂರ್ಣ ಸಮಯದ ಹಕ್ಕುಗಳ ಕಾರ್ಯಕರ್ತರಾಗಿದ್ದರು. 

ಅವರು ೨೦೦೬ ರಲ್ಲಿ ಭಾರತೀಯ ರಾಜ್ಯ ಮತ್ತು ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾ (ಮಾವೋವಾದಿ) ನಡುವೆ ನಡೆಯುತ್ತಿರುವ ಯುದ್ಧವನ್ನು ಅಧ್ಯಯನ ಮಾಡಲು ಪ್ರಾರಂಭಿಸಿದಾಗ ಅವರು ಮೊದಲು ಬಸ್ತಾರ್‌ಗೆ ಬಂದರು ಮತ್ತು ನಂತರದ ವರ್ಷಗಳಲ್ಲಿ ನಿಯಮಿತವಾಗಿ ಭೇಟಿ ನೀಡುವುದನ್ನು ಮುಂದುವರೆಸಿದರು. ಅವರು ಜನವರಿ ೨೦೧೫ ರಲ್ಲಿ ಬಸ್ತಾರ್‌ನಲ್ಲಿ ವಾಸಿಸಲು ತೆರಳಿದರು ಮತ್ತು ಅಲ್ಲಿಂದ ಸ್ವತಂತ್ರ ಆಧಾರದ ಮೇಲೆ ಕೆಲಸ ಮಾಡುತ್ತಿದ್ದಾರೆ. ೨೦೧೬-೧೭ರಲ್ಲಿ ಹಲವಾರು ಸಂದರ್ಭಗಳಲ್ಲಿ ಅವರ ಮಾನವ ಹಕ್ಕುಗಳ ಕೆಲಸಕ್ಕಾಗಿ ಪೊಲೀಸ್-ಸಂಬಂಧಿತ ಜಾಗೃತ ಸಂಸ್ಥೆಗಳು ಕಿರುಕುಳ ನೀಡಿವೆ. ಎರಡು ಬಾರಿ, ಸಾಮೂಹಿಕ ಕ್ರಿಯೆಗಳ ಮೂಲಕ, ಅವರು ಅವರನ್ನು ಹಳ್ಳಿಯೊಂದರ ಬಾಡಿಗೆ ಮನೆಯಿಂದ ಹೊರಹಾಕಲು ಪ್ರಯತ್ನಿಸಿದರು ಮತ್ತು ಬಸ್ತಾರ್ ಅನ್ನು ತೊರೆಯುವಂತೆ ಒತ್ತಾಯಿಸಿದರು.  

ಅವರು ದೆಹಲಿಯ ಅಭಿವೃದ್ಧಿಶೀಲ ಸಮಾಜಗಳ ಅಧ್ಯಯನ ಕೇಂದ್ರದಲ್ಲಿ ಅಸೋಸಿಯೇಟ್ ಫೆಲೋ ಆಗಿದ್ದಾರೆ ಮತ್ತು ಬಾಂಬೆಯ ಟಾಟಾ ಇನ್‌ಸ್ಟಿಟ್ಯೂಟ್ ಆಫ್ ಸೋಶಿಯಲ್ ಸೈನ್ಸಸ್‌ನಲ್ಲಿ ಗೌರವ ಪ್ರಾಧ್ಯಾಪಕರಾಗಿದ್ದಾರೆ. ಅವರ ಸಂಶೋಧನಾ ಆಸಕ್ತಿಗಳು ದಲಿತರು, ಆದಿವಾಸಿಗಳು ಮತ್ತು ಗ್ರಾಮೀಣ ಭಾರತದ ಇತರ ಅಂಚಿನಲ್ಲಿರುವ ಸಮುದಾಯಗಳ ಜೀವನಕ್ಕೆ ಸಂಬಂಧಿಸಿದ ಪ್ರಶ್ನೆಗಳನ್ನು ಒಳಗೊಂಡಿವೆ. ಬಡತನ, ಅಸಮಾನತೆ, ಅನ್ಯಾಯ ಮತ್ತು ಪ್ರತಿರೋಧ ಚಳುವಳಿಗಳನ್ನು ಅರ್ಥಮಾಡಿಕೊಳ್ಳಲು ಅವರು ವಿಶೇಷವಾಗಿ ಆಸಕ್ತಿ ಹೊಂದಿದ್ದಾರೆ.

೨೦೧೯ ರಲ್ಲಿ ಇಸ್ರೇಲಿ ಸೈಬರ್ ಕಣ್ಗಾವಲು ಎನ್‌ಎಸ್‌ಒ ಗ್ರೂಪ್‌ನ ಕುಖ್ಯಾತ ಪೆಗಾಸಸ್ ಸ್ಪೈವೇರ್ ಅನ್ನು ಬಳಸಿಕೊಂಡು ವಾಟ್ಸ್‌ಆಪ್ ಮೂಲಕ ಗುರಿಯಾದ ೧೨೧ ಭಾರತೀಯರಲ್ಲಿ ಇವರೂ ಒಬ್ಬರು ಮತ್ತು ಯುಎಸ್ ನ್ಯಾಯಾಲಯದಲ್ಲಿ (ಡಿಸೆಂಬರ್ ೨೦೨೦) ಎನ್‌ಎಸ್‌ಒ ವಿರುದ್ಧ ವಾಟ್ಸಾಪ್ ಕಾನೂನು ಪ್ರಕರಣದ ಭಾಗವಾಗಿರುವ ಜಾಗತಿಕವಾಗಿ ಐದು ಪೆಗಾಸಸ್ ನಾಗರಿಕರನ್ನು ಗುರಿಯಾಗಿಸಿಕೊಂಡಿದ್ದಾರೆ. 

ಅವರು *ಅನ್‌ಹರ್ಡ್ ವಾಯ್ಸ್‌ನ: ಇರಾಕಿ ವುಮೆನ್ ಆನ್ ವಾರ್ ಅಂಡ್ ಸ್ಯಾಂಕ್ಷನ್ಸ್* (ಲಂಡನ್: ಚೇಂಜ್, ೧೯೯೨) ನ ಸಹ-ಲೇಖಕಿ (ಮೇರಿ ಕವಾರ್ ಮತ್ತು ಮರಿಯಮ್ ಶಾಹಿನ್ ಅವರೊಂದಿಗೆ), *ವಾರ್ ಅಂಡ್ ಪೀಸ್ ಇನ್ ದಿ ಗಲ್ಫ್‌* : ''ಗಲ್ಫ್ ಪೀಸ್ ಟೀಮ್ (ಲಂಡನ್: ವಕ್ತಾರ, ೨೦೦೧) ನ ಸಹ-ಸಂಪಾದಕರು ( ಜೀನ್ ಡ್ರೆಜ್ ಮತ್ತು ಕ್ಯಾಥಿ ಕೆಲ್ಲಿ ಅವರೊಂದಿಗೆ) ಮತ್ತು 'ಡೆವೆಲಪ್‌ಮೆಂಟ್ ಚಾಲೆಂಜಸ್ ಇನ್ ಎಕ್ಸ್ಟ್ರೀಮಿಸ್ಟ್ ಅಫೆಕ್ಟೆಡ್ ಏರಿಯಾಸ್' (೨ ಸಂಪುಟಗಳು, ೨೦೦೮) ನ  ಸಹ-ಲೇಖಕಿ (ಭಾರತ ಸರ್ಕಾರದ ಯೋಜನಾ ಆಯೋಗವು ಸ್ಥಾಪಿಸಿದ 'ತಜ್ಞ ಗುಂಪಿನ' ಇತರ ಸದಸ್ಯರೊಂದಿಗೆ). ಈ ವರದಿಯ ಮೊದಲ ಕರಡು ಪ್ರತಿಯನ್ನು ಕೆ. ಬಾಲಗೋಪಾಲ್ ಮತ್ತು ಅವರೇ ಬರೆದಿದ್ದಾರೆ.

ಅವರು ತಮ್ಮನ್ನು ಮಾನವತಾವಾದಿ, ಸ್ವಾತಂತ್ರ್ಯವಾದಿ ಸಮಾಜವಾದಿ ಮತ್ತು ಜಾಗತಿಕ ಪ್ರಜೆ ಎಂದು ಪರಿಗಣಿಸುತ್ತಾರೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* http://indianculturalforum.in/2017/02/02/bela-bhatia-attacked-in-bastar-kalluri-abuses-activists/, ಬಸ್ತಾರ್‌ನಲ್ಲಿ ಬೇಲಾ ಭಾಟಿಯಾ ದಾಳಿ, ಬೇಲಾ ಭಾಟಿಯಾ ಸಂದರ್ಶನ (ವಿಡಿಯೋ)
* ಬೇಲಾ ಭಾಟಿಯಾ ಅವರಿಂದ ಗ್ರಾಮೀಣ ಭಾರತದಿಂದ ಪೌರತ್ವದ ಅಡಿಟಿಪ್ಪಣಿಗಳು (ವಿಡಿಯೋ)
* ಭಾರತದಲ್ಲಿ ಭ್ರಷ್ಟಾಚಾರ ಮತ್ತು ಬದಲಾವಣೆ, ಬೇಲಾ ಭಾಟಿಯಾ ಸಂದರ್ಶನ (ವಿಡಿಯೋ)
* *ಎಕನಾಮಿಕ್ ಅಂಡ್ ಪೊಲಿಟಿಕಲ್ ವೀಕ್ಲಿಯಲ್ಲಿ* ಬೇಲಾ ಭಾಟಿಯಾ ಅವರ ಲೇಖನಗಳು

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಕೆ. ಎ. ಬೀನಾ

**ಕೆ. ಎ. ಬೀನಾ**  ಒಬ್ಬ ಭಾರತೀಯ ಲೇಖಕಿ, ಪತ್ರಕರ್ತೆ ಮತ್ತು ಅಂಕಣಕಾರ್ತಿ. ಅವರು ಮಲಯಾಳಂನಲ್ಲಿ ವಿವಿಧ ವಿಷಯಗಳ ಬಗ್ಗೆ,ವಿಶೇಷವಾಗಿ ಮಹಿಳೆಯರ ಮೇಲೆ ಪರಿಣಾಮ ಬೀರುವ ಸಾಮಾಜಿಕ ಸಮಸ್ಯೆಗಳ ಕುರಿತು ಬರೆಯುತ್ತಾರೆ.

ಅವರ ಪ್ರಕಟಣೆಗಳಲ್ಲಿ ಆತ್ಮಚರಿತ್ರೆಗಳು, ನಿಯತಕಾಲಿಕೆ ಲೇಖನಗಳು, ಪ್ರವಾಸ ಕಥನಗಳು, ಮಕ್ಕಳ ಪುಸ್ತಕಗಳು, ಪ್ರಬಂಧ ಸಂಗ್ರಹಗಳು, ಸಣ್ಣ ಕಥೆಗಳು ಮತ್ತು ಪತ್ರಿಕೋದ್ಯಮ ಮತ್ತು ಮಾಧ್ಯಮದ ಬಗ್ಗೆ ಇತಿಹಾಸ ಪುಸ್ತಕಗಳು ಸೇರಿವೆ. ಅವರು ಪ್ರಸ್ತುತ ಮಾಹಿತಿ ಮತ್ತು ಪ್ರಸಾರ ಸಚಿವಾಲಯದ ಬ್ಯೂರೋ ಆಫ್ ಔಟ್ರೀಚ್ ಮತ್ತು ಕಮ್ಯುನಿಕೇಷನ್‌ಗೆ ಸಹಾಯಕ ನಿರ್ದೆಶಕಿಯಾಗಿದ್ದಾರೆ. ಅವರ ಪತಿ ಬೈಜು ಚಂದ್ರನ್, ನವದೆಹಲಿಯ ದೂರದರ್ಶನದ ಉಪ ನಿರ್ದೇಶಕರಾಗಿದ್ದಾರೆ. ಅವರಿಗೆ ಒಂದು ಮಗುವಿದೆ, ಅವರೇ ಚಲನಚಿತ್ರ ನಿರ್ಮಾಪಕ ರಿತ್ವಿಕ್ ಬೈಜು.

## ವೃತ್ತಿ 
ಬೀನಾ ತಮ್ಮ ಆರಂಭಿಕ ಶಾಲಾ ದಿನಗಳಲ್ಲಿ ಬರೆಯಲು ಪ್ರಾರಂಭಿಸಿದರು. *ಬೀನಾ ಕಂಡ ರಷ್ಯಾ* ಎಂಬ ಪ್ರವಾಸ ಕಥನವನ್ನು ೧೩ ನೇ ವಯಸ್ಸಿನಲ್ಲಿ ಪೂರ್ಣಗೊಳಿಸಿದರು. ಇದು ೧೯೮೧ ರಲ್ಲಿ ಮೊದಲ ಬಾರಿಗೆ ಪ್ರಕಟವಾಯಿತು. ೧೯೭೭ ರಲ್ಲಿ ಉಕ್ರೇನಿಯನ್ ಎಸ್‌ಎಸ್‌ಆರ್‌ನಲ್ಲಿ ಆರ್ಟೆಕ್‌ನಲ್ಲಿ ನಡೆದ ಅಂತರರಾಷ್ಟ್ರೀಯ ಮಕ್ಕಳ ಶಿಬಿರದಲ್ಲಿ ಭಾಗವಹಿಸಿದ ಅವರ ಅನುಭವಗಳನ್ನು ಪುಸ್ತಕವು ವಿವರಿಸುತ್ತದೆ.

೧೯೮೭ ರಲ್ಲಿ, ಅವರು *ಕೇರಳ ಕೌಮುದಿ* ಮಹಿಳಾ ನಿಯತಕಾಲಿಕೆಗೆ ಸಹಾಯಕ ಸಂಪಾದಕರಾದರು ಮತ್ತು ೧೮೯ ರಲ್ಲಿ ಮಾತೃಭೂಮಿ ಪ್ರಿಂಟಿಂಗ್ ಮತ್ತು ಪಬ್ಲಿಷಿಂಗ್ ಕಂಪನಿಗೆ ತೆರಳಿದರು. ೧೯೯೧ ರಲ್ಲಿ, ಅವರು ಭಾರತ ಸರ್ಕಾರಕ್ಕಾಗಿ ಭಾರತೀಯ ಮಾಹಿತಿ ಸೇವೆಗೆ ಸೇರಿದರು ಮತ್ತು ಆಲ್ ಇಂಡಿಯಾ ರೇಡಿಯೋ ಮತ್ತು ದೂರದರ್ಶನದ ಸುದ್ದಿ ಸಂಪಾದಕರಾಗಿ ಕೆಲಸ ಮಾಡಿದರು. ಅವರು ಪತ್ರಿಕಾ ಮಾಹಿತಿ ಬ್ಯೂರೋ ಮತ್ತು ಜಾಹೀರಾತು ಮತ್ತು ದೃಶ್ಯ ಪ್ರಚಾರ ನಿರ್ದೇಶನಾಲಯದಲ್ಲಿ ಸಹ ಕೆಲಸ ಮಾಡಿದರು.

ಬೀನಾ ಕೇರಳ ಕೌಮುದಿ ದಿನಪತ್ರಿಕೆ *ಆದಯಲಂಗಲ್*, ಮಾತೃಭೂಮಿ ಆನ್‌ಲೈನ್ *ಅಕಾಕಾಜ್ಚಾ*, ಮನೋರಮಾ ಆನ್‌ಲೈನ್ *ವಕ್ಕುಕಲ್ಕಪ್ಪುರಂ* ಮತ್ತು ದೇಶಾಭಿಮಾನಿ ವಾರಪತ್ರಿಕೆ *ವಾಝಿವಿಲಕ್ಕು* ಸೇರಿದಂತೆ ಹಲವು ಮಲಯಾಳಂ ಭಾಷೆಯ ಪ್ರಕಟಣೆಗಳಲ್ಲಿ ನಿಯಮಿತ ಅಂಕಣಕಾರರಾಗಿದ್ದಾರೆ. ಅವರು *ವನಿತಾ*, *ಕನ್ಯಕಾ*, ಮತ್ತು ದೇಶಾಭಿಮಾನಿ ದಿನಪತ್ರಿಕೆ *ಮಲಯಾಳಂ ಸುದ್ದಿಗಳಿಗೆ* ಸಹ ಕೊಡುಗೆ ನೀಡಿದ್ದಾರೆ. ಬೀನಾ ಭಾರತದ ಸುತ್ತಮುತ್ತಲಿನ ಹಳ್ಳಿಗಳಿಗೆ ಪ್ರಯಾಣಿಸುತ್ತಾರೆ ಮತ್ತು ಗ್ರಾಮೀಣ ಸನ್ನಿವೇಶಗಳ ಬಗ್ಗೆ ಬರೆಯುತ್ತಾರೆ. ಅವರ ೨೦೦೮ ರ ಪ್ರವಾಸ ಕಥನ *ಬ್ರಹ್ಮಪುತ್ರಾಯಿಲೆ ವೀಡು* ಈಶಾನ್ಯ ಭಾರತದಲ್ಲಿ ಅವರ ಪ್ರಯಾಣದ ಅನುಭವಗಳು; ಇತರವುಗಳು *ಚುವಡುಕಲ್* ಮತ್ತು *ನದಿ ತಿನ್ನುನ್ನ ದ್ವೀಪಗಳನ್ನು* ಒಳಗೊಂಡಿವೆ. ವೈಕೋಮ್ ಮುಹಮ್ಮದ್ ಬಶೀರ್ ಅವರ ಪುಸ್ತಕ, *ಬಶೀರ್ ಎನ್ನ ಅನುಗ್ರಹಂ*, ಬರಹಗಾರನಿಗೆ ಒಂದು ಸ್ಮರಣಿಕೆ ಮತ್ತು ಗೌರವ ಮತ್ತು ಅವರ ಅಸಾಮಾನ್ಯ ಸ್ನೇಹವನ್ನು ವಿವರಿಸುತ್ತದೆ.

## ಪ್ರಶಸ್ತಿಗಳು 
* ೨೦೧೦: ಅತ್ಯುತ್ತಮ ಸ್ಕ್ರಿಪ್ಟ್‌ಗಾಗಿ ಆಕಾಶವಾಣಿ ವಾರ್ಷಿಕ ಪ್ರಶಸ್ತಿ, ಪ್ರಸಾರ ಭಾರತಿ 
* ೨೦೧೪: ಡಿಜಿಟಲ್ ಮತ್ತು ಮುದ್ರಣಕ್ಕಾಗಿ ಲಾಡ್ಲಿ ಮೀಡಿಯಾ ಪ್ರಶಸ್ತಿ, ಯುನೈಟೆಡ್ ನೇಷನ್ಸ್ ಪಾಪ್ಯುಲೇಶನ್ ಫಂಡ್ ಮತ್ತು ಪಾಪ್ಯುಲೇಶನ್ ಫಸ್ಟ್, ಮುಂಬೈ 
* ೨೦೧೫: ಸಾಹಿತ್ಯ ಕೊಡುಗೆಗಾಗಿ ರಾಜಲಕ್ಷ್ಮಿ ಪ್ರಶಸ್ತಿ 
* ೨೦೧೯: ಸಾಮಾಜಿಕವಾಗಿ ಬದ್ಧವಾಗಿರುವ ಪತ್ರಿಕೋದ್ಯಮ ಕಾರ್ಯಕ್ಕಾಗಿ ಶೀಲಾ ಟೀಚರ್ ಪ್ರಶಸ್ತಿ, ಸೆಂಟ್ರಲ್ ಬೋರ್ಡ್ ಆಫ್ ಸೆಕೆಂಡರಿ ಎಜುಕೇಶನ್ 
* ೨೦೧೮: *ಅತಿರ್ಥಿಯುದೆ ಅತಿರು* - ಆತ್ಮಚರಿತ್ರೆ, 
* ೨೦೨೨: *ಮಿಲಿಯುಡೆ ಆಕಾಶಂ* - ಮಕ್ಕಳ ಸಾಹಿತ್ಯ
* ೨೦೨೨: *ರೋಸಮ್ ಕೂಟ್ಟುಕರುಮ್* - ಮಕ್ಕಳ ಸಾಹಿತ್ಯ, 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* *ದಿ ಹಿಂದೂ* ನಲ್ಲಿ *ಹೊಸ ಪುಸ್ತಕಗಳು ಕಪಾಟಿನಲ್ಲಿವೆ*
* *ಐಸಿ ಸ್ಲಂಬರ್*, ಸಂಪುಟ ೫೬ ರಲ್ಲಿ ೨೦೧೨ ರ ಲೇಖನ, *ಭಾರತೀಯ ಸಾಹಿತ್ಯದ* ಸಂಚಿಕೆ ೫ (೨೭೧)

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಅರುಣಾಸುರ

ಹಿಂದೂ ಪುರಾಣದಲ್ಲಿ **ಅರುಣಾಸುರ** ಎಂದು ಪ್ರಸಿದ್ದನಾದ ಇವನನ್ನು **ಅರುಣಾ** ಎಂದೂ ಕರೆಯುತ್ತಾರೆ. ಇವನು ಶಕ್ತಿ ಸಂಪ್ರದಾಯದಲ್ಲಿ ದುಷ್ಟ ದೈತ್ಯನ ಹಾಗೆ ಕಾಣಿಸಿಕೊಳ್ಳುತ್ತಾನೆ. ಬ್ರಹ್ಮ ರಿಂದ ವರವನ್ನು ಪಡೆದ ನಂತರ, ಅವನು ದೇವಲೋಕ ಆಕ್ರಮಿಸಿ ಹಲವಾರು ದೇವತೆಗಳನ್ನು ವಶಪಡಿಸಿಕೊಳ್ಳುತ್ತಾನೆ. ಆದಿಶಕ್ತಿಯು ಭ್ರಮರಿ ಅವತಾರದಿಂದ ಅವನನ್ನು ಕೊಂದಳು.

## ದಂತಕಥೆ 
ದೈತ್ಯರ ನಗರದಲ್ಲಿ ಅರುಣಾಸುರ ಎಂಬ ಪ್ರಬಲ ಅಸುರ ವಾಸಿಸುತ್ತಿದ್ದನು. ಬ್ರಹ್ಮನನ್ನು ದೈತ್ಯರ ರಕ್ಷಕನೆಂದು ನಂಬಿದ್ದ ಅವನು ಹಿಮಾಲಯದ ಗಂಗಾ ದಡಕ್ಕೆ ಹೋಗಿ ಬಹಳ ಕಠಿಣವಾದ ತಪಸ್ಸನ್ನು ಮಾಡಿದನು. ಅವನು ದೇವತೆಗಳನ್ನು ತಿರಸ್ಕರಿಸಿದನು ಮತ್ತು  ದೇವತೆಗಳನ್ನು ವಶಪಡಿಸಿಕೊಳ್ಳಲು ಎಲ್ಲಕ್ಕಿಂತ ಹೆಚ್ಚಾಗಿ ಪ್ರಯತ್ನಿಸಿದನು. 

ಅವನ ತಪಸ್ಸು ಮತ್ತು ಸಂಕಲ್ಪವನ್ನು ಗಮನಿಸಿದ ಬ್ರಹ್ಮನು ದೈತ್ಯನನ್ನು ಭೇಟಿಯಾಗಲು ಇಳಿದನು. ಅವನಿಗೆ ಅಮರತ್ವವನ್ನು ನೀಡಲು ನಿರಾಕರಿಸಿದರೂ, ಅರುಣಾಸುರನಿಗೆ ಯಾವುದೇ ಯುದ್ಧದಲ್ಲಿ, ಯಾವುದೇ ಶಸ್ತ್ರಾಸ್ತ್ರ ಅಥವಾ ಆಯುಧಗಳಿಂದ ಅಥವಾ ಯಾವುದೇ ಪುರುಷ ಅಥವಾ ಯಾವುದೇ ಮಹಿಳೆ, ಯಾವುದೇ ದ್ವಿಪಾದ ಅಥವಾ ಚತುರ್ಭುಜ ಜೀವಿ ಅಥವಾ ಯಾವುದೇ ಸಂಯೋಜನೆಯಿಂದ ಅವನ ಅಂತ್ಯವನ್ನು ಪೂರೈಸದ ವರವನ್ನು ಅನುಗ್ರಹಿಸಲು ಅವನು ಯೋಗ್ಯನಾಗಿ ಕಂಡನು. ಈ ಆಶೀರ್ವಾದವು ಅರುಣಾಸುರನಿಗೆ ನೆರೆಯ ಪ್ರದೇಶಗಳಲ್ಲಿ ವಾಸಿಸುವ ಎಲ್ಲಾ ಇತರ ದೈತ್ಯರನ್ನು ಕರೆಯಲು ಮತ್ತು ಮೇಲಿನ ದೇವತೆಗಳೊಂದಿಗೆ ಅಂತಿಮ ಯುದ್ಧವನ್ನು ಮಾಡಲು ಆತ್ಮವಿಶ್ವಾಸವನ್ನು ನೀಡಿತು. ದೈತ್ಯರು ಅವನನ್ನು ತಮ್ಮ ರಾಜನೆಂದು ವಂದಿಸಿದರು. ಅವರ ಆಜ್ಞೆಯ ಮೇರೆಗೆ, ಅವರು ತಮ್ಮ ಉದ್ದೇಶವನ್ನು ಸೂಚಿಸಲು ದೇವಲೋಕಗೆ ದೂತರನ್ನು ಕಳುಹಿಸಿದರು. ಸುದ್ದಿಯನ್ನು ಕೇಳಿದ ಇಂದ್ರ ಭಯದಿಂದ ನಡುಗಿದನು ಮತ್ತು ತಕ್ಷಣವೇ ದೇವತೆಗಳೊಂದಿಗೆ ಬ್ರಹ್ಮನ ನಿವಾಸಕ್ಕೆ ಹೋದನು. ಬ್ರಹ್ಮನೊಂದಿಗೆ ಪರಿಸ್ಥಿತಿಯನ್ನು ಚರ್ಚಿಸಿದ ನಂತರ, ಅವರು ವಿಷ್ಣುವನ್ನು ನೇಮಿಸಿಕೊಳ್ಳಲು ವೈಕುಂಠಕ್ಕೆ ಹೋದರು. ಅಲ್ಲಿ, ಅವರೆಲ್ಲರು ತಮ್ಮನ್ನು ಉರುಳಿಸಲು ಯತ್ನಿಸಿದ ದೈತ್ಯನನ್ನು ಹೇಗೆ ಕೊಲ್ಲಬೇಕು ಎಂದು ಸಮಾವೇಶವನ್ನು ನಡೆಸಿದರು.

ದೇವತೆಗಳು ಉಪದೇಶಿಸಿದಾಗ, ಅರುಣಾಸುರ ಮತ್ತು ಅವನ ಸೈನಿಕರು  ದೇವಲೋಕದ ಮೇಲೆ ಆಕ್ರಮಣ ನಡೆಸಿದರು. ದೈತ್ಯನು ತನ್ನ ತಪಸ್ಸಿನ ಶಕ್ತಿಯಿಂದ ವಿವಿಧ ರೂಪವನ್ನು ಪಡೆದುಕೊಂಡು ಚಂದ್ರ, ಸೂರ್ಯ, ಯಮ, ಅಗ್ನಿಯರನ್ನು ವಶಪಡಿಸಿಕೊಂಡನು. ಈ ಎಲ್ಲಾ ದೇವತೆಗಳು, ದೇವಲೋಕದಿಂದ ಹೊರಬಂದು, ಕೈಲಾಸಕ್ಕೆ ಭೇಟಿ ನೀಡಿದರು ಮತ್ತು ಶಿವನಿಗೆ ಅವರ ಪರಿಸ್ಥಿತಿಯನ್ನು ಭೀಕರ ಸ್ವರೂಪವಾಗಿ ಪ್ರಸ್ತುತಪಡಿಸಿದರು. ಶಿವನೊಂದಿಗೆ ಸಮಾಲೋಚಿಸಿದ ನಂತರ, ಅವರು ಲಕ್ಷ್ಮಿ ಕಡೆಗೆ ತಿರುಗಿದರು, ದೇವಿಯು ಅರುಣನ ಆಶೀರ್ವಾದವನ್ನು ತಿಳಿದಿದ್ದಳು ಮತ್ತು ಆದಿ ಪರಾಶಕ್ತಿಯಾಗಿ ಆರು ಕಾಲಿನ ಜೀವಿಗಳ ಸಹಾಯದಿಂದ ದೈತ್ಯನನ್ನು ಕೊಲ್ಲುವ ಯೋಜನೆಯನ್ನು ರೂಪಿಸಿದಳು.

ದೇವಲೋಕದ ಮೇಲೆ ಹಿಡಿತ ಸಾಧಿಸಿದ ನಂತರ, ಅರುಣನ ಮುಂದಿನ ಉದ್ದೇಶವು ನೇರವಾಗಿ ಕೈಲಾಸ ಮೇಲೆ ದಾಳಿ ಮಾಡುವುದಾಗಿತ್ತು. ಶಿವ ಮತ್ತು ಅವನ ಮಕ್ಕಳು ಪರ್ವತದ ಬುಡದಲ್ಲಿ ಅವನನ್ನು ಎದುರಿಸಿದರು. ಅವರು ಅವನನ್ನು ಸೋಲಿಸಲು ಪ್ರಯತ್ನಿಸಿದರು, ಆದರೆ ಯಶಸ್ವಿಯಾಗಲಿಲ್ಲ. ಶಿವನಿಗೂ ಅವನನ್ನು ಸೋಲಿಸಲು ಸಾಧ್ಯವಾಗಲಿಲ್ಲ. ನಂತರ ಆದಿ ಶಕ್ತಿಯು ಅಸಂಖ್ಯಾತ ಜೇನುನೊಣಗಳನ್ನು ಆತನ ಮೇಲೆ ತೆವಳಿದಳು. ದೇವಿಯು ಭ್ರಮರಿ ರೂಪದಿಂದ ಅವನನ್ನು ನಾಶಪಡಿಸಿದಳು.

## ಉಲ್ಲೇಖಗಳು
## ಉಲ್ಲೇಖಗಳು
ಉಷಾ ಶ್ರೀನಿವಾಸನ್

**ಉಷಾ ಶ್ರೀನಿವಾಸನ್** (ಜನನ ೧೬ ಜುಲೈ ೧೯೬೨), ಸಾಮಾನ್ಯವಾಗಿ ಇವರನ್ನು **ಉಷಾ** ಎಂದು  ಕರೆಯಲಾಗುತ್ತದೆ. ಇವರು ಕೂಚಿಪುಡಿಯಲ್ಲಿ  ಪರಿಣತಿ ಹೊಂದಿರುವ ಭಾರತೀಯ ಚಲನಚಿತ್ರ ಶಾಸ್ತ್ರೀಯ ನೃತ್ಯಗಾರ್ತಿ.  ಅವರು ತಮಿಳು ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ, ವೇದ ಪಂಡಿತರಾದ ಪಿ. ಶ್ರೀನಿವಾಸನ್.

## ಆರಂಭಿಕ ಜೀವನ 
ಶ್ರೀನಿವಾಸನ್ ತೆಲಂಗಾಣದ ಹೈದರಾಬಾದ್ ಮೂಲದವರು.  ಇವರು ಕೂಚಿಪುಡಿ ನೃತ್ಯ ಪಟುಗಳಾದ ಪಸುಮಾರ್ಥಿ ಶೇಷುಬಾಬು, ಭಾಗವತುಲ ಸೇತುರಾಮ್, ಉಮಾ ರಾಮರಾವ್, ಚಿಂತಾ ಆದಿನಾರಾಯಣ ಶರ್ಮಾ ಮತ್ತು ವೇದಾಂತಂ ರಾಧೆ ಶರ್ಮಾ ಅವರ ಬಳಿ ತರಬೇತಿ ಪಡೆದಿದ್ದಾರೆ. ಅವರು ಪೌರಾಣಿಕ ಕೂಚಿಪುಡಿ ನೃತ್ಯಗಾರರಾದ ಶೋಭಾ ನಾಯ್ಡು ಮತ್ತು ರಾಜಾ ಮತ್ತು ರಾಧಾ ರೆಡ್ಡಿ ಅವರಿಂದ ಕೂಚಿಪುಡಿ ನೃತ್ಯದಲ್ಲಿ ಸ್ಫೂರ್ತಿ ಪಡೆದರು. ಅವರ ತಾಯಿ ಕೂಡ ಭರತನಾಟ್ಯದಲ್ಲಿ ಪರಿಣತಿ ಹೊಂದಿರುವ ಶಾಸ್ತ್ರೀಯ ನೃತ್ಯಗಾರ್ತಿ.

ಇವರು ಹೈದರಾಬಾದಿನ ಪೊಟ್ಟಿ ಶ್ರೀರಾಮುಲು ತೆಲುಗು ವಿಶ್ವವಿದ್ಯಾಲಯದ ಮೂಲಕ ಕೂಚಿಪುಡಿ ನೃತ್ಯದಲ್ಲಿ ಎಂಎ ಮಾಡಿದರು. ಅವರು ತಮ್ಮ ಇಪ್ಪತ್ತರ ಹರೆಯದಲ್ಲಿ ಸ್ವತಂತ್ರ ಪ್ರದರ್ಶಕಿ ಮತ್ತು ನೃತ್ಯ ಸಂಯೋಜಕಿಯಾಗಿ ಹೊರಹೊಮ್ಮಿದರು ಮತ್ತು ತಿರುಪತಿಯಲ್ಲಿ ಶ್ರೀ ರಾಜ ರಾಜೇಶ್ವರಿ ಆರ್ಟ್ಸ್ ಅಕಾಡೆಮಿ ಎಂಬ ನೃತ್ಯ ಶಾಲೆಯನ್ನು ನಡೆಸುತ್ತಿದ್ದಾರೆ.  ತಿರುಮಲ್ ತಿರುಪತಿ ದೇವಸ್ಥಾನದಲ್ಲಿ ಕೂಚಿಪುಡಿ ಉಪನ್ಯಾಸಕಿಯಾಗಿಯೂ ಕೆಲಸ ಮಾಡುತ್ತಿದ್ದಾರೆ. ೨೦೦೫ ರಲ್ಲಿ, ಅವರು ಕಂಗುಂಡಿ ಕುಪ್ಪಂ ಬೀದಿ ನಾಟಕಂ - ಕೂಚಿಪುಡಿ ಭಾಗವತಂ-ತುನಾನಾತ್ಮಕ ಪರಿಶೀಲನದಲ್ಲಿ ಡಾಕ್ಟರೇಟ್ ಪಡೆದರು.

## ವೃತ್ತಿ ಜೀವನ 
ಶ್ರೀನಿವಾಸನ್ ಒಬ್ಬ ನಿಪುಣ ಕೂಚಿಪುಡಿ ನೃತ್ಯಗಾರರು.  ಅವರು ಚಿಕ್ಕ ವಯಸ್ಸಿನಲ್ಲೇ ಪ್ರದರ್ಶನ ನೀಡಲು ಪ್ರಾರಂಭಿಸಿದರು. ಕಷ್ಟಕರವಾದ ಸಮತೋಲನದ ಭಂಗಿಗಳನ್ನು ಹಿಡಿದಿಟ್ಟುಕೊಳ್ಳುವ ಅವರ ಸಮಂಜಸವಾದ ಸಾಮರ್ಥ್ಯವು ಅವರ ಸೂಕ್ಷ್ಮವಾದ ಲಯ ಪ್ರಜ್ಞೆಯೊಂದಿಗೆ ಪ್ರೇಕ್ಷಕರನ್ನು ಸುಲಭವಾಗಿ ಬೆರಗುಗೊಳಿಸುತ್ತದೆ. ೨೦೦೬ ರಲ್ಲಿ ಅವರು ಯು‌ಎಸ್‌ಎ ನಲ್ಲಿ ಹೈದರಾಬಾದ್‌ನ ರಾಜ ರಾಜೇಶ್ವರಿ ಆರ್ಟ್ಸ್ ಅಕಾಡೆಮಿಯಿಂದ ಆಯೋಜಿಸಲ್ಪಟ್ಟ ಕಾರ್ಯಕ್ರಮವನ್ನು ನಡೆಸಿಕೊಟ್ಟರು. 

## ಪ್ರಶಸ್ತಿಗಳು 
* ನಾಟ್ಯಮಯೂರಿ ಪ್ರಶಸ್ತಿ
* ರಾಜ್ಯ ಮತ್ತು ರಾಷ್ಟ್ರ ಮಟ್ಟದ ಪ್ರಶಸ್ತಿ
* ಯುವ ಕಲಾವಿದರಿಗೆ ರಾಷ್ಟ್ರೀಯ ವಿದ್ಯಾರ್ಥಿವೇತನ
* ಕೂಚಿಪುಡಿ ನೃತ್ಯಕ್ಕೆ ಸಮರ್ಪಣೆಗಾಗಿ ಸಂಗೀತ ನಾಟಕ ಅಕಾಡೆಮಿ ಬಿಸ್ಮಿಲ್ಲಾ ಖಾನ್ ಯುವ ಪುರಸ್ಕಾರ

## ನೃತ್ಯ ಪ್ರದರ್ಶನದ ವಿವರಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* https://www.youtube.com/watch?v=5iBbB3qpMR4
* http://www.tirumala.org/EducationalTrust.aspx    
* http://events.fullhyderabad.com/sri-siddhi-vinayaka-vijayam-a-kuchipudi-ballet-by-dr-usharani-and-troupe/2006-august/tickets-dates-videos-reviews-16958-1. html 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಕರೋಷಿ

**ಕರೋಷಿ** ಇದು ಅತಿಯಾದ ಕೆಲಸದಿಂದ, ಕಾರ್ಮಿಕರಲ್ಲಿ ಉಂಟಾಗುವ ಸಾವುಗಳು. ಜಪಾನ್ ನಲ್ಲಿ ಎರಡನೆಯ ವಿಶ್ವಯುದ್ಧದ ನಂತರ ವೃತ್ತಿ ಸಂಬಂಧಿತ ಅನಾರೋಗ್ಯದ ಕಾರಣ, ಪಾರ್ಶ್ವವಾಯು, ಹೃದಯಾಘಾತ, ಆತ್ಮಹತ್ಯೆ ಮತ್ತು ಇತರ ಕಾರಣಗಳಿಂದ ಸಾವುಗಳು ಹೆಚ್ಚಾದಾಗ, ಅದನ್ನು ಕರೋಜಿಸತ್ಸು ( (過労自殺) ಎಂದು ಕರೆಯಲಾಯಿತು..

ಕರೋಷಿ ಸಾವುಗಳಿಗೆ ಬಹುತೇಕ ಕಾರಣಗಳು ಅಪೌಷ್ಟಿಕತೆ, ಉಪವಾಸ, ಮಾನಸಿಕ ತುಮುಲ, ಒತ್ತಡ. ಇವುಗಳ ಮೂಲಕ ಪಾರ್ಶ್ವವಾಯು, ಹೃದಯಾಘಾತ ಮತ್ತು ಆತ್ಮಹತ್ಯೆ ಇವುಗಳು ಹೆಚ್ಚಾಗತೊಡಗಿತು. ಏಷ್ಯಾ ಖಂಡದಲ್ಲಿ ಜಪಾನ್ ನಲ್ಲಿ ಶುರುವಾದ ಈ ಬಗೆಯ ಸಾವುಗಳು, ಸ್ವೀಡನ್ ನಲ್ಲಿಯೂ (ಪ್ರತಿ ವರ್ಷ ೭೭೦ ಕಾರ್ಮಿಕರು ಅತಿಯಾದ ಕೆಲಸದಿಂದ ಸಾಯುತ್ತಿದ್ದಾರೆ). 

## ಇತಿಹಾಸ
೧೯೬೯ ರಲ್ಲಿ ಪಾರ್ಶ್ವವಾಯುವಾಗಿ ಜಪಾನಿನ ಪತ್ರಿಕೆಯ  ೨೯ ವರ್ಷದ ಕಾರ್ಮಿಕನೊಬ್ಬ ಅತಿಯಾದ ಕೆಲಸದಿಂದ ಸತ್ತನು. ಹೆಚ್ಚುವರಿ ಕೆಲಸದ ಒತ್ತಡದಿಂದ ಅಸು ನೀಗಿ, ದಾಖಲಾದ ಮೊದಲ ಪ್ರಕರಣ ಇದು.

ಜಪಾನ್ ನಲ್ಲಿ ದಿನವೂ ೮ ಘಂಟೆಯ  ೧೯೮೮ರಲ್ಲಿ ಜಪಾನಿನ ಕಾರ್ಮಿಕ ಸಮೀಕ್ಷೆಯ ಪ್ರಕಾರ
## ಕರೋಷಿ ಹಾಟ್ ಲೈನ್
## ಸಮಾಜದ ಮೇಲೆ ಪರಿಣಾಮ
## ಸರ್ಕಾರಿ ನೀತಿ
===ಕಾರ್ಪೋರೇಟ್ ಪ್ರತಿಕ್ರಿಯೆ=

## ಉಲ್ಲೇಖಗಳು
ರಮಾ ವೈದ್ಯನಾಥನ್

thumb| ೨೦೦೯ ರಲ್ಲಿ ರಾಮ ವೈದ್ಯನಾಥನ್
**ರಮಾ ವೈದ್ಯನಾಥನ್** ಅವರು ದೆಹಲಿಯ ಒಬ್ಬ ಭಾರತೀಯ ಭರತನಾಟ್ಯ ಕಲಾವಿದೆ.

ಇವರು ದೇಶದ ಅತ್ಯುತ್ತಮ ಭರತನಾಟ್ಯ ಸಂಸ್ಥೆಗಳಲ್ಲಿ ಒಂದಾದ ಗಣೇಶ ನಾಟ್ಯಾಲಯದ ನಿರ್ದೇಶಕರಾಗಿದ್ದರು.  ಅವರು ದೇಶ ಮತ್ತು ಪ್ರಪಂಚದಾದ್ಯಂತ ಸುತ್ತಿ, ತಮ್ಮ ಕಲೆಯನ್ನು ಪ್ರದರ್ಶಿಸಿದರು.

ಅವರು  ಸರೋಜಾ ವೈದ್ಯನಾಥನ್ ಅವರ ಮಗ ಮತ್ತು ಹಿಟಾಚಿ ಇಂಡಿಯಾದಲ್ಲಿ ಸಿಎಕ್ಸ್‌ಓ ಆಗಿರುವ, ಸಿ.ವಿ. ಕಾಮೇಶ್ ಅವರನ್ನು ವಿವಾಹವಾದರು.    

ರಮಾ ವೈದ್ಯನಾಥನ್ ಅವರು ೨೦೧೩ ರಲ್ಲಿ ಕೇರಳ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ,  ಮತ್ತು ೨೦೧೭ ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ  ಪಡೆದರು.

## ಉಲ್ಲೇಖಗಳು 

 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಭರತನಾಟ್ಯ ಕಲಾವಿದರು
ವರ್ಗ:ಕಲಾವಿದರು
ವರ್ಗ:ನೃತ್ಯ ಕಲಾವಿದರು
ವಿದ್ಯಾಗೌರಿ ಅಡ್ಕರ್

**ವಿದ್ಯಾಗೌರಿ ಅಡ್ಕರ್** ಜೈಪುರ ಘರಾನಾವನ್ನು ಪ್ರತಿನಿಧಿಸುವ ಭಾರತದ ಕಥಕ್ ನೃತ್ಯಗಾರ್ತಿಯಾಗಿದ್ದಾರೆ. 

ಖಜುರಾಹೋ ಫೆಸ್ಟಿವಲ್ ಆಫ್ ಡ್ಯಾನ್ಸ್, ಚಿಲಂಕ ಡ್ಯಾನ್ಸ್ ಫೆಸ್ಟಿವಲ್ ತಿರುವನಂತಪುರಂ, ಫೆಸ್ಟಿವಲ್ ಆಫ್ ಡ್ಯಾನ್ಸ್ ಅಂಡ್ ಮ್ಯೂಸಿಕ್ ದೆಹಲಿ ಇತ್ಯಾದಿ   ಸೇರಿದಂತೆ ಅನೇಕ ಸಂಗೀತ ಉತ್ಸವಗಳಲ್ಲಿ ಅವರು ಪ್ರದರ್ಶನ ನೀಡಿದ್ದಾರೆ.

## ವೃತ್ತಿ 
ಅಡ್ಕರ್ ತಮ್ಮ ಶಾಲಾ ಮತ್ತು ಕಾಲೇಜು ಶಿಕ್ಷಣದ ಸಮಯದಲ್ಲಿ ಬೊರಿವಲಿಮುಂಬೈ ಮತ್ತು ಪುಣೆಯಲ್ಲಿ ತಮ್ಮ ನೃತ್ಯ ತರಬೇತಿಯನ್ನು ಪ್ರಾರಂಭಿಸಿದರು. ಉನ್ನತ ವ್ಯಾಸಂಗಕ್ಕಾಗಿ ದೆಹಲಿಗೆ ತೆರಳಿದರು.   

ಅವರು ಭಾರತದ ಅನೇಕ ಭಾಗಗಳಲ್ಲಿ ಮತ್ತು ದಕ್ಷಿಣ ಆಫ್ರಿಕಾದಲ್ಲಿ ಪ್ರದರ್ಶನ ನೀಡಿದ್ದಾರೆ. 

## ಸಂಗೀತ ಉತ್ಸವಗಳು 
* ಖಜುರಾಹೊ ನೃತ್ಯ ಉತ್ಸವ, ಖಜುರಾಹೊ 
* ಕಥಕ್ ಪ್ರಭಾ - ದಕ್ಷಿಣ ಆಫ್ರಿಕಾದಲ್ಲಿ ಭಾರತದ ಉತ್ಸವ 
* ೨೦೧೨ ಕಥಕ್ ಮಹೋತ್ಸವ, ದೆಹಲಿ 
* ವಿಶ್ವ ನೃತ್ಯ ದಿನಾಚರಣೆ, ನವದೆಹಲಿ 

## ಸಹ ನೋಡಿ 
* ಕಥಕ್ ಪ್ರತಿಪಾದಕರ ಪಟ್ಟಿ
* ಕಥಕ್ ನೃತ್ಯಗಾರರ ಪಟ್ಟಿ

## ಬಾಹ್ಯ ಕೊಂಡಿಗಳು 
* ಕಥಕ್ ನೃತ್ಯ ವಿದ್ಯಾಗೌರಿ ಅಡ್ಕರ್, ಧ್ರುಪದ್ ಆಶಿಶ್ ಸಾಂಕೃತ್ಯಾಯನ್, ದಲ್ಚಂದ್ ಶರ್ಮಾ
* ಧ್ರುಪದ್ ವಿದ್ಯಾಗೌರಿ ಜೊತೆ ಕಥಕ್ ಡ್ಯಾನ್ಸ್ ಅಡ್ಕರ್ ಆಶಿಶ್ ಸಾಂಕೃತ್ಯಾಯನ್ ಖಜುರಾಹೋ ಉತ್ಸವ 2014
* ವಿದ್ಯಾಗೌರಿ ಅಡ್ಕರ್ ಅವರೊಂದಿಗೆ ನೀಲಾಕ್ಷಿ ಕಥಕ್ ಯುಗಳ ಗೀತೆ
* ಖಜುರಾಹೋ ಫೆಸ್ಟಿವಲ್ ಆಫ್ ಡ್ಯಾನ್ಸ್‌ನಲ್ಲಿ ವಿದ್ಯಾಗೌರಿ ಅಡ್ಕರ್, ಮಹತಿ ಕನ್ನಾ ಮತ್ತು ಬಿಥಿಕಾ ಮಿಸ್ತ್ರಿ ಅವರ ನೃತ್ಯ
* ಕಥಕ್ | ವಿದ್ಯಾ ಗೌರಿ ಮತ್ತು ಮುಜಾಫರ್ | ತಿರುನಾಗೈ ನಾಟ್ಯಾಂಜಲಿ ಉತ್ಸವ 2016

## ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮೇಧಾ ಯೋಧ್

**ಮೇಧಾ ಯೋಧ್** (೩೧ ಜುಲೈ ೧೯೨೭ ಅಹಮದಾಬಾದ್‌ನಲ್ಲಿ - ೧೧ ಜುಲೈ ೨೦೦೭ ಸ್ಯಾನ್ ಡಿಯಾಗೋದಲ್ಲಿ ) ಒಬ್ಬ ಭಾರತೀಯರು ಮತ್ತು ಇವರು ಭಾರತೀಯ ಅಮೇರಿಕನ್ ಭರತನಾಟ್ಯ ನರ್ತಕಿ ಮತ್ತು ಯು‌ಸಿ‌ಎಲ್‌ಎ‍ನಲ್ಲಿ ಶಾಸ್ತ್ರೀಯ ಭಾರತೀಯ ನೃತ್ಯದ ಶಿಕ್ಷಕಿ. ಅವರು ತಂಜಾವೂರಿನ ಬಾಲಸರಸ್ವತಿಯವರ ಶಿಷ್ಯೆ. ಇವರು  ಗರ್ಬಾದ ಕುರಿತು ಸಾಕ್ಷ್ಯಚಿತ್ರವನ್ನು ರಚಿಸಿದ್ದಾರೆ.

## ಆರಂಭಿಕ ಜೀವನ 
ಮೇಧಾ ಯೋಧ್ ಅವರು  ೩೧ ಜುಲೈ ೧೯೨೭ ರಂದು, ಇಂದಿನ ಗುಜರಾತ್ ರಾಜ್ಯದಲ್ಲಿರುವ ಅಹಮದಾಬಾದ್ ನಗರದಲ್ಲಿ ಜನಿಸಿದರು.  ಯೋಧ್ ಐದು ವರ್ಷ ತುಂಬುವ ಮೊದಲೇ ನೃತ್ಯ ಮಾಡಲು ಪ್ರಾರಂಭಿಸಿದರು.  ಅವರು ತಮ್ಮ ಶಿಕ್ಷಣವನ್ನು ಮುಂದುವರೆಸಿದರು ಮತ್ತು ಕ್ಯಾಲಿಫೋರ್ನಿಯಾದ ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದಿಂದ ಸ್ನಾತಕೋತ್ತರ ಪದವಿ ಪಡೆದರು.  ಅವರು ಜೀವಮಾನವಿಡೀ ಬಾಲಸರಸ್ವತಿಯ ಶಿಷ್ಯೆಯಾದರು.

ಅವರು ತಮ್ಮ ಪ್ರಯಾಣದ ಸಮಯದಲ್ಲಿ ಕಾರ್ಲ್ ವಾನ್ ಎಸ್ಸೆನ್ ಎಂಬ ಸ್ವೀಡಿಷ್ ವೈದ್ಯಕೀಯ ವಿದ್ಯಾರ್ಥಿಯನ್ನು ಭೇಟಿಯಾದರು ಮತ್ತು ಮದುವೆಯಾದರು.  ನಂತರ ದಂಪತಿಗಳು ವಿಚ್ಛೇದನ ಪಡೆದರು.

## ವೃತ್ತಿ 
ಯೋಧ್ ೧೯೭೬ ರಲ್ಲಿ ಯು‌ಸಿ‌ಎಲ್‌ಎ‌ನಲ್ಲಿ ಅಧ್ಯಾಪಕ ಸದಸ್ಯರಾದರು ಮತ್ತು ಬಾಲಸರಸ್ವತಿಯವರ ಮೌಲ್ಯಗಳನ್ನು ಮತ್ತು ನೃತ್ಯ ಶೈಲಿಗಳನ್ನು ಕಲಿಸುವತ್ತ ಗಮನಹರಿಸಿದರು.  ಅವರು ೧೯೯೪ ರಲ್ಲಿ ಶಾಲೆಯಿಂದ ನಿವೃತ್ತರಾಗುವವರೆಗೂ ಯು‌ಸಿ‌ಎಲ್‌ಎ‌ನಲ್ಲಿಯೇ ಇದ್ದರು.ಇವರ  *ಗರ್ಬಾ-ರಾಸ್: ಎ ಗ್ಲಿಂಪ್ಸ್ ಇನ್‌ಟು ಗುಜರಾತಿ ಸಂಸ್ಕೃತಿ* ಎಂಬ ಶೀರ್ಷಿಕೆಯ ಚಲನಚಿತ್ರವು ಸಾಂಪ್ರದಾಯಿಕ ಗುಜರಾತಿ ನೃತ್ಯವಾದ ಗಾರ್ಬಾದ ಮೇಲೆ ಕೇಂದ್ರೀಕರಿಸಿದೆ. 

ಮೇಧಾ ಯೋಧ್ ಅವರು ಓಕ್ಲ್ಯಾಂಡ್‌ನಿಂದ ಕ್ಯಾಲಿಫೋರ್ನಿಯಾದ ಸ್ಯಾನ್ ಡಿಯಾಗೋಗೆ ೨೦೦೨ ರವರೆಗೆ ಖಾಸಗಿಯಾಗಿ ಕಲಿಸುವುದನ್ನು ಮುಂದುವರೆಸಿದರು. 

ಮೇಧಾ ಯೋಧ್ ಅವರು ೧೧ ಜುಲೈ ೨೦೦೭ ರಂದು ಸ್ಯಾನ್ ಡಿಯಾಗೋದಲ್ಲಿರುವ ಅವರ ಮಗಳ ಕಮಲ್ ಮುಯಿಲೆನ್‌ಬರ್ಗ್‌ ಎಂಬ ಮನೆಯಲ್ಲಿ ಆರೋಗ್ಯ ವೈಫಲ್ಯದಿಂದ ನಿಧನರಾದರು.  ಅವರಿಗೆ ೭೯ ವರ್ಷ ವಯಸ್ಸಾಗಿತ್ತು.  ಅವರು ಕಮಲ್ ಮತ್ತು ನೀಲಾ ವಾನ್ ಎಸ್ಸೆನ್ ಎಂಬ ಇಬ್ಬರು ಹೆಣ್ಣುಮಕ್ಕಳು ಮತ್ತು ಇಬ್ಬರು ಮೊಮ್ಮಗಳನ್ನು ಅಗಲಿದ್ದಾರೆ. ಇವರ ಮಗ, ಎರಿಕ್ ವಾನ್ ಎಸ್ಸೆನ್, ಜಾಝ್ ಬಾಸ್ ವಾದಕ. 

## ಬಾಹ್ಯ ಕೊಂಡಿಗಳು 
* LA ಟೈಮ್ಸ್: ಮೇಧಾ ಯೋಧ್, 79; ಶಾಸ್ತ್ರೀಯ ಭಾರತೀಯ ನರ್ತಕಿ ಮತ್ತು ಕಲೆಗಳ ವಕೀಲರು UCLA ನಲ್ಲಿ ಕಲಿಸಿದರು
* ಮೇಧಾ ಯೋಧ್, ಶಾಸ್ತ್ರೀಯ ನೃತ್ಯದ ಐಕಾನ್, ಡಾನ್ - ಜುಲೈ 19, 2007 ರಂದು ನಿಧನರಾದರು
* ಪೆಸಿಫಿಕ್ ರಿವ್ಯೂ ಆಫ್ ಎಥ್ನೋಮ್ಯೂಸಿಕಾಲಜಿ ಸಂಪುಟ 1 (1984) - UCLA

## ಉಲ್ಲೇಖಗಳು 
 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಶೈಲಿ ಸಿಂಗ್

**ಶೈಲಿ ಸಿಂಗ್** (ಜನನ ೭ ಜನವರಿ ೨೦೦೪ ) ಉದ್ದ ಜಿಗಿತ ಸ್ಪರ್ಧೆಗಳಲ್ಲಿ ಸ್ಪರ್ಧಿಸುವ ಭಾರತೀಯ ಕ್ರೀಡಾಪಟು. ಅವರು ವಯೋಮಿತಿಯ ವಿಭಾಗಗಳಲ್ಲಿ,  ಭಾರತೀಯ ಜೂನಿಯರ್ ರಾಷ್ಟ್ರೀಯ ಲಾಂಗ್ ಜಂಪ್ ಚಾಂಪಿಯನ್ ಆಗಿದ್ದಾರೆ. ಇವರು ಅಂಡರ್-೧೮ ವಿಭಾಗದಲ್ಲಿ ವಿಶ್ವದ ಅಗ್ರ ೨೦ ಉದ್ದ ಜಿಗಿತಗಾರರಲ್ಲಿ ಸ್ಥಾನ ಪಡೆದಿದ್ದಾರೆ. ಅವರು ೧೮ ವರ್ಷದೊಳಗಿನವರ ವಿಭಾಗದಲ್ಲಿ ಉದ್ದ ಜಿಗಿತದಲ್ಲಿ ರಾಷ್ಟ್ರೀಯ ದಾಖಲೆಯನ್ನು ಹೊಂದಿದ್ದಾರೆ. ಅವರು ಭಾರತದ ಅನುಭವಿ ಉದ್ದ ಜಿಗಿತಗಾರ್ತಿ ಅಂಜು ಬಾಬಿ ಜಾರ್ಜ್ ಮತ್ತು ಅವರ ಪತಿ ರಾಬರ್ಟ್ ಬಾಬಿ ಜಾರ್ಜ್ ಅವರಿಂದ ತರಬೇತಿ ಪಡೆದಿದ್ದಾರೆ.

## ವೈಯಕ್ತಿಕ ಜೀವನ ಮತ್ತು ಹಿನ್ನೆಲೆ 
ಸಿಂಗ್ ಅವರು ಉತ್ತರ ಪ್ರದೇಶದ ಝಾನ್ಸಿಯಲ್ಲಿ ೭ ಜನವರಿ ೨೦೦೪ ರಂದು ಜನಿಸಿದರು. ಅವರನ್ನು ತಾಯಿ ವಿನಿತಾ ಸಿಂಗ್ ಬೆಳೆಸಿದರು, ಅವರು ಮೂರು ಮಕ್ಕಳಿಗೆ ಒಂಟಿ ಪೋಷಕಿಯಾಗಿದ್ದಾರೆ. ವಿನಿತಾ ಸಿಂಗ್ ವೃತ್ತಿಯಲ್ಲಿ ಸಣ್ಣ ಸಮಯದ (ಪಾರ್ಟ್ ಟೈಮ್) ಉದ್ಯಮಿ. ಜಾರ್ಜ್ ದಂಪತಿಗಳ ಮೇಲ್ವಿಚಾರಣೆಯಲ್ಲಿ ಸಿಂಗ್ ತರಬೇತಿಯನ್ನು ಪ್ರಾರಂಭಿಸಿದರು.

## ವೃತ್ತಿಪರ ಸಾಧನೆಗಳು 
ಸಿಂಗ್ ಅವರು ೨೦೧೮ ರಲ್ಲಿ ರಾಂಚಿಯಲ್ಲಿ ನಡೆದ ಜೂನಿಯರ್ ರಾಷ್ಟ್ರೀಯ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ ಯು-೧೬ ವಿಭಾಗದಲ್ಲಿ ಉದ್ದ ಜಿಗಿತದಲ್ಲಿ ಚಿನ್ನದ ಪದಕವನ್ನು ಗೆದ್ದರು, ಅಲ್ಲಿ ಅವರು ೫.೯೪-ಮೀಟರ್ ಜಿಗಿತವನ್ನು ದಾಖಲಿಸಿಸುವ ಮೂಲಕ ಜೂನಿಯರ್ ಉದ್ದ ಜಿಗಿತದ ರಾಷ್ಟ್ರೀಯ ದಾಖಲೆಯನ್ನು ಮುರಿದರು.  ೨೦೧೯ ರಲ್ಲಿ, ಅವರು ಆಂಧ್ರಪ್ರದೇಶದ ಗುಂಟೂರಿನಲ್ಲಿ ನಡೆದ ಜೂನಿಯರ್ ರಾಷ್ಟ್ರೀಯ ಅಥ್ಲೆಟಿಕ್ಸ್ ಸ್ಪರ್ಧೆಯಲ್ಲಿ ಚಿನ್ನದ ಪದಕವನ್ನು ಗೆಲ್ಲಲು ೬.೧೫ ಮೀಟರ್‌ಗಳಷ್ಟು ಜಿಗಿಯುವ ಮೂಲಕ ಅಂಡರ್-೧೮ ರಲ್ಲಿ ತಮ್ಮದೇ ಆದ ದಾಖಲೆಯನ್ನು ಉತ್ತಮಪಡಿಸಿದರು. ಇದು ೨೦೨೦ ರಲ್ಲಿ ಐ‌ಎ‌ಎ‌ಎಫ್ ಅಂಡರ್-೨೦ ಚಾಂಪಿಯನ್‌ಶಿಪ್‌ನಲ್ಲಿ ಭಾಗವಹಿಸಲು ಅರ್ಹತಾ ಮಾರ್ಕ್‌ಗಿಂತ ಮುಂದಿತ್ತು. ಭಾರತದ ಕ್ರೀಡಾ ಸಚಿವ ಕಿರಣ್ ರಿಜಿಜು ಅವರು ಸಿಂಗ್ ಅವರ ಯಶಸ್ಸಿಗೆ ಅಭಿನಂದನೆ ಸಂದೇಶವನ್ನು ಟ್ವೀಟ್ ಮಾಡಿದ್ದಾರೆ. ಜೂನ್ ೨೦೨೧ ರಲ್ಲಿ, ಪಟಿಯಾಲಾದಲ್ಲಿ ನಡೆದ ಹಿರಿಯ ಅಥ್ಲೆಟಿಕ್ ಚಾಂಪಿಯನ್‌ಶಿಪ್‌ಗಳಲ್ಲಿ (ರಾಷ್ಟ್ರೀಯ ಅಂತರ-ರಾಜ್ಯ) ಶೈಲಿ ೬.೪೮ ಮೀ ಜಿಗಿದ, ಹೊಸ ಯು೨೦ ದಾಖಲೆ ಸೃಷ್ಟಿಸಿದರು.  ಶೈಲಿ ಸಿಂಗ್ ೨೦೨೧ ರ ವಿಶ್ವ ಅಥ್ಲೆಟಿಕ್ ಯು೨೦ ಚಾಂಪಿಯನ್‌ಶಿಪ್‌ನಲ್ಲಿ ಉದ್ದ ಜಿಗಿತದಲ್ಲಿ ೬.೫೯ ಮೀ ಜಿಗಿತವನ್ನು ದಾಖಲಿಸಿ ಬೆಳ್ಳಿ ಪದಕವನ್ನು ಪಡೆದರು.

## ಅಂತರರಾಷ್ಟ್ರೀಯ ಸ್ಪರ್ಧೆಗಳು 
## ಪದಕಗಳು
* ಚಿನ್ನದ ಪದಕ - ೧೬ ವಯೋಮಿತಿಯ ಉದ್ದ ಜಿಗಿತದಲ್ಲಿ  ರಾಷ್ರೀಯ ಜುನಿಯರ್  ಅಥ್ಲೆಟಿಕ್ ಚಾಂಪಿಯನ್‌ಶಿಪ್   ರಾಂಚಿ, ೨೦೧೮
* ಚಿನ್ನದ ಪದಕ - ೧೮ ವಯೋಮಿತಿಯ   ರಾಷ್ರೀಯ ಜೂನಿಯರ್ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್ ೨೦೧೯ ಗುಂಟುರ್,ಆ೦ಧ್ರಪ್ರದೇಶ
* ಬೆಳ್ಳಿ ಪದಕ - ೨೦  ವಯೋಮಿತಿಯ ವಲ್ಡ್ ಅಥ್ಲೆಟಿಕ್ ಚಾಂಪಿಯನ್‌ಶಿಪ್ ನೈರೋಬಿ, ೨೦೨೧
* ಬೆಳ್ಳಿ ಪದಕ - ಓಪನ್ ಕೆಟಗರಿ ರಾಷ್ಟ್ರೀಯ ಗೇಮ್ ೨೦೨೨, ಗುಜರಾತ್
* ಚಿನ್ನದ ಪದಕ - ಉದ್ದ ಜಿಗಿತ ರಾಷ್ಟ್ರೀಯ ಓಪನ್ ಅಥ್ಲೆಟಿಕ್ ಬೆಂಗಳೂರು   ಅಕ್ಟೋಬರ್ ೨೦೨೨  
*
## ಉಲ್ಲೇಖಗಳು

## ಬಾಹ್ಯ ಕೊಂಡಿ
ವಿಶ್ವ ಅಥ್ಲೆಟಿಕ್ಸ್‌ನಲ್ಲಿ ಶೈಲಿ ಸಿಂಗ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಜೆ. ಭಾಗ್ಯಲಕ್ಷ್ಮಿ

**ಜೆ. ಭಾಗ್ಯಲಕ್ಷ್ಮಿ** ಒರ್ವ ಭಾರತೀಯ ಪತ್ರಕರ್ತೆ, ಕವಯಿತ್ರಿ ಮತ್ತು ಕಾದಂಬರಿಗಾರ್ತಿ.

ಭಾಗ್ಯಲಕ್ಷ್ಮಿ ಅವರು ಇಂಗ್ಲಿಷ್ ಸಾಹಿತ್ಯವನ್ನು ಅಧ್ಯಯನ ಮಾಡಿದರು ಮತ್ತು ಸಮೂಹ ಸಂವಹನದಲ್ಲಿ ತರಬೇತಿ ಪಡೆದರು. ಅವರು ಶಕ್ತಿ-ಸೈಬರ್ನಾಟಿಕ್ ತಂತ್ರ ಮುಂಗಡ ನಿರ್ವಹಣೆ, ಸಾರ್ವಜನಿಕ ಸಂಪರ್ಕಗಳು ಮತ್ತು ಕಾಮನ್‌ವೆಲ್ತ್ ಕಾರ್ಯಕ್ರಮದ ಅಡಿಯಲ್ಲಿ ಪುಸ್ತಕ ಪ್ರಕಾಶನದಲ್ಲಿ ವಿನ್ಯಾಸಗಳನ್ನು ಪಡೆದರು. ಅವರು ಲಂಡನ್‌ನ ಸಿಒಐ ನಲ್ಲಿ ಪ್ರಕಟಣೆ ಮತ್ತು ವಿನ್ಯಾಸದಲ್ಲಿ ತರಬೇತಿಯನ್ನು ಪೂರ್ಣಗೊಳಿಸಿದರು. ಸಾರ್ಕ್ ಮತ್ತು ಆಫ್ರೋ-ಏಷ್ಯನ್ ಗ್ರಾಮೀಣ ಪುನರ್ನಿರ್ಮಾಣ ಸಂಸ್ಥೆ ಅಡಿಯಲ್ಲಿ ಗ್ರಾಮೀಣ ಅಭಿವೃದ್ಧಿಯನ್ನು ಅಧ್ಯಯನ ಮಾಡಲು ಅವರು ಬಾಂಗ್ಲಾದೇಶ ಮತ್ತು ಜಪಾನ್‌ಗೆ ಭೇಟಿ ನೀಡಿದರು.

ಭಾರತೀಯ ಮಾಹಿತಿ ಸೇವೆಗಳಲ್ಲಿ, ಅವರು ನಿರ್ದೇಶಕರು (ಮಾಧ್ಯಮ), (ಗ್ರಾಮೀಣಾಭಿವೃದ್ಧಿ ಸಚಿವಾಲಯ, ಮತ್ತು ಮುಖ್ಯ ಸಂಪಾದಕ *ಯೋಜನೆ*), (೧೩ ಭಾಷೆಗಳಲ್ಲಿ ಹೊರತರಲಾದ ನಿಯತಕಾಲಿಕೆ) ಸೇರಿದಂತೆ ವಿವಿಧ ಮಾಧ್ಯಮ ಸ್ಥಾನಗಳನ್ನು ಹೊಂದಿದ್ದರು. ಅವರು ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಮಾಸ್ ಕಮ್ಯುನಿಕೇಷನ್‌ನಲ್ಲಿ ಕಲಿಸಿದರು ಮತ್ತು ಪ್ರಕಟಣೆಗಳ ವಿಭಾಗದ ಮುಖ್ಯಸ್ಥರಾಗಿದ್ದರು. ಅವರು ಸಂಪಾದಕ ಸಂವಹನಕಾರ (ಐಐಯಮ್ ಸಿ), ಮತ್ತು *ಭಾರತೀಯ ಮತ್ತು ವಿದೇಶಿ ವಿಮರ್ಶೆ* (ವಿದೇಶಾಂಗ ವ್ಯವಹಾರಗಳ ಸಚಿವಾಲಯ) ಗಾಗಿಯೂ ಕೆಲಸ ಮಾಡಿದರು. ಪ್ರಕಟಣೆ ವಿಭಾಗದ ಸಂಪಾದಕರಾಗಿ ಅವರು ವಿವಿಧ ವಿಷಯಗಳ ಮೇಲೆ ಹಲವಾರು ಪುಸ್ತಕಗಳನ್ನು ಸಂಪಾದಿಸಿದ್ದಾರೆ. ಅವರ ವೃತ್ತಿಜೀವನದ ಆರಂಭದಲ್ಲಿ ಅವರು ಜಾಹೀರಾತು ಮತ್ತು ದೃಶ್ಯ ಪ್ರಚಾರ ನಿರ್ದೇಶನಾಲಯದಲ್ಲಿ ಮತ್ತು ಸಂಶೋಧನಾ ಅಧಿಕಾರಿಯಾಗಿ ಕೇಂದ್ರ ಸಾರ್ವಜನಿಕ ಸೇವಾ ಆಯೋಗದಲ್ಲಿ ಕೆಲಸ ಮಾಡಿದರು.

ದ್ವಿಭಾಷಾ ಲೇಖಕಿಯಾಗಿ ಛಾಪು ಮೂಡಿಸಿರುವ ಜೆ.ಭಾಗ್ಯಲಕ್ಷ್ಮಿ ಅವರು ೪೫ಕ್ಕೂ ಹೆಚ್ಚು ಪ್ರಕಟಣೆಗಳನ್ನು ಹೊಂದಿದ್ದಾರೆ. ಅವರ ಕೆಲಸವು *ತ್ರಿವೇಣಿ*, ಮತ್ತು *ವಿದುರದಲ್ಲಿ* ಕಾಣಿಸಿಕೊಂಡಿತು.

## ಕೆಲಸಗಳು 
* *ಐವಿ ಕಾಂಪ್ಟನ್-ಬರ್ನೆಟ್ ಆಂಡ್ ಹರ್ ಆರ್ಟ್*, ಮಿತ್ತಲ್ ಪಬ್ಲಿಕೇಷನ್ಸ್, ೧೯೮೬
* *ಕ್ಯಾಪಿಟಲ್ ವಿಟ್ನೆಸ್: ಜಿಕೆ ರೆಡ್ಡಿ ಅಲೈಡ್‌ನ ಆಯ್ದ ಬರಹಗಳು*, ೧೯೯೧, 
* *ಹ್ಯಾಪಿನೆಸ್ ಅನ್‌ಬೌಂಡ್*, ಕೋನಾರ್ಕ್ ಪಬ್ಲ್., ೧೯೯೯, 
* *ಎ ನಾಕ್ ಅಟ್ ದಿ ಡೋರ್*, ಕೋನಾರ್ಕ್ ಪಬ್ಲಿಷರ್ಸ್, ೨೦೦೪, 
* *ವೆನ್ ಫಾರ್ಚೂನ್ ಸ್ಮೈಲ್ಡ್ * (ಕವನಗಳ ಎಲ್ಲಾ ಸಂಗ್ರಹಗಳು)
* *ಕಡೆದಿ ಕವಿತಾಕನರ್ಹಮ್: ಮರೋಮಜಿಲಿ ಆಂಡ್ ಮಾದೇ ಸ್ವತಂತ್ರ ದೇಶಂ*, ವಿಶಾಲಾಂಧ್ರ ಪಬ್ಲಿಷಿಂಗ್ ಹೌಸ್, ೧೯೮೭, ( ತೆಲುಗು ಸಣ್ಣ ಕಥೆಗಳು)
* *ರವೀಂದ್ರ ಗೀತಾಲು* (ತೆಲುಗಿನಲ್ಲಿ ಗೀತಾಂಜಲಿ ಮತ್ತು ದಿ ಕ್ರೆಸೆಂಟ್ ನೂನ್)
* *ಕಥಾಭಾರತಿ* (ತೆಲುಗಿನಲ್ಲಿ ಹಿಂದಿ ಸಣ್ಣ ಕಥೆಗಳು)
* *ಲಿವಿಂಗ್ ವಿಥ್ ಆನರ್* (ತೆಲುಗಿನಲ್ಲಿ ಶಿವ ಖೇರಾ ಅವರ ಪುಸ್ತಕ)
* *ದ ಮೈಂಡ್ ಆಫ್ ಮಹಾತ್ಮಾ* (ತೆಲುಗು)
* *ಹ್ಯೂಮನ್ ರೈಟ್ಸ್* (ತೆಲುಗು)
* *ಐ ವಿಲ್ ನಾಟ್ ಲೆಟ್ ಟೈಮ್ ಸ್ಲೀಪ್* ( ಎನ್. ಗೋಪಿ ಅವರ ಇಂಗ್ಲಿಷ್ ಕವನಗಳು)
* *ಡ್ಯೂ ಡ್ರಾಪ್ಸ್* (ಇಂಗ್ಲಿಷ್‌ನಲ್ಲಿ ವೇಮುರಿ ಬಲರಾಮ್ ಅವರ ಕೃತಿ)
* *ಅಬ್ದುಲ್ ಕಲಾಂ ಕವಿತಾಲು* ( ಎಪಿಜೆ ಅಬ್ದುಲ್ ಕಲಾಂ ಅವರ ಕವನದ ತೆಲುಗು ಅನುವಾದ).
* *ದಟ್ಸ್ ಓಕೆ: ತಮ್ಮಣ್ಣ ಆಂಡ್ ಅದರ್ ರೆವರೀಸ್*, ಅಲೋಕಪರ್ವ ಪ್ರಕಾಶನ, ೨೦೦೭,  ಅವರ ಇಂಗ್ಲಿಷ್‌ ಪತ್ರಿಕೆಯ ಅಂಕಣಗಳ ಸಂಗ್ರಹವಾಗಿದೆ.

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ನಾಕ್ನಿ

|}

|}
ಉತ್ತರ ಭಾರತೀಯ ಭಾಷೆಗಳಲ್ಲಿ **ನಾಕ್ನಿ** ಎಂದರೆ *ಸ್ತ್ರೀ ನರ್ತಕಿ* ಎಂದರ್ಥ. ಪೂರ್ವ-ಮಧ್ಯ ಭಾರತದ ರಾಜ್ಯಗಳಾದ ಜಾರ್ಖಂಡ, ಪಶ್ಚಿಮ ಬಂಗಾಳ, ಮತ್ತು ಒರಿಸ್ಸಾದಲ್ಲಿ ಇದು ಜಾರಿಯಲ್ಲಿದೆ. **ನಾಕ್ನಿ** ( "ನರ್ತಕಿ" NUCH-nee ಎಂದು ಉಚ್ಚರಿಸಲಾಗುತ್ತದೆ) ಎಂಬ ಪದವು ಪುರುಷ *ಢುಲ್ಕಿ* ಮತ್ತು *ನಾಗಾ ತಬಲದೊಂದಿಗೆ* ಗ್ರಾಮೀಣ ಪ್ರದೇಶಗಳಲ್ಲಿ ವೃತ್ತಿಪರವಾಗಿ ಹಾಡುವ ಮತ್ತು ನೃತ್ಯ ಮಾಡುವ ಮಹಿಳಾ ಕಲಾವಿದರನ್ನು ಸೂಚಿಸುತ್ತದೆ. ಈ ನೃತ್ಯದಲ್ಲಿ ಯಾರು ಬೇಕಾದರೂ ನರ್ತಕಿಯರೊಂದಿಗೆ ವೇದಿಕೆಯ ಸುತ್ತಲೂ ಚಲಿಸಬಹುದು.

*ನಾಕ್ನಿಗಳಾಗಿ* ಪ್ರದರ್ಶನ ನೀಡುವ ಮಹಿಳೆಯರನ್ನು "ವೇಷಿಯರು" ಎಂದು ಪರಿಗಣಿಸಲಾಗುತ್ತದೆ ಮತ್ತು ಸಾಮಾನ್ಯವಾಗಿ ಉನ್ನತ ಜಾತಿಯ ಪುರುಷ   ನೃತ್ಯ ಸಂಗಾತಿಯೊಂದಿಗೆ ಅನೌಪಚಾರಿಕ "ಮದುವೆ" ಯಲ್ಲಿ ಇವರು ಜೋಡಿಯಾಗುತ್ತಾರೆ. ಈ ಜೋಡಿಯಲ್ಲಿ, ನಾಕ್ನಿಗಳು ದೇವತೆಯಾದ ರಾಧಾಳನ್ನು  ಸಾಕಾರಗೊಳಿಸುತ್ತಾರೆ  ಮತ್ತು ಪುರುಷ ನೃತ್ಯ ಸಂಗಾತಿಯು ಕೃಷ್ಣನನ್ನು ಸಕಾರಗೊಳಿಸುತ್ತಾರೆ ಎಂದು ಭಾವಿಸಲಾಗಿದೆ. ಪ್ರದರ್ಶಕರನ್ನು ಜಾತಿಗಳ ಮೂಲಕ ವಿಭಾಗಿಸಲಾಗುತ್ತದೆ ಮತ್ತು ಅವರು ವೇದಿಕೆಯ ಮೇಲೆ ಮತ್ತು ಹೊರಗೆ ಸಾಮಾನ್ಯ ಭಾರತೀಯ ಜಾತಿ ಮತ್ತು ಲಿಂಗ ವ್ಯತ್ಯಾಸಗಳನ್ನು ಉಲ್ಲಂಘಿಸುತ್ತಾರೆ.  ಅವರ ಒಂದು ನಿರ್ದಿಷ್ಟ ಶಕ್ತಿ ಪಾತ್ರವನ್ನು ವಹಿಸುತ್ತಾರೆ ಮತ್ತು ಆಗಾಗ್ಗೆ ಮದ್ಯಪಾನ ಮತ್ತು ಧೂಮಪಾನದಂತಹ  ನಡವಳಿಕೆಯಲ್ಲಿ ಸಾಮಾನ್ಯವಾಗಿ ಪುರುಷ ತೊಡಗುತ್ತಾರೆ.. ಪ್ರದರ್ಶನದ ಈ ಶೈಲಿಯು ವೇಗವಾಗಿ ಕಣ್ಮರೆಯಾಗುತ್ತಿದೆ.

## ಉಲ್ಲೇಖಗಳು 

## ಇತರೆ ಓದು 
* 
* 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ದೀಪ್ತಿ ಓಂಚೇರಿ ಭಲ್ಲಾ

**ದೀಪ್ತಿ ಓಂಚೇರಿ ಭಲ್ಲಾ** (ಜನನ ೧೯೫೭) ಅವರು ದೆಹಲಿ ವಿಶ್ವವಿದ್ಯಾಲಯದ ಸಂಗೀತ ಮತ್ತು ಲಲಿತಕಲೆಗಳ ವಿಭಾಗದಲ್ಲಿ, ಕರ್ನಾಟಕ ಸಂಗೀತದಲ್ಲಿ ಪ್ರಾಧ್ಯಾಪಕರಾಗಿದ್ದಾರೆ ಮತ್ತು ಮೋಹಿನಿಯಾಟ್ಟಂ ನೃತ್ಯಗಾರ್ತಿಯಾಗಿದ್ದಾರೆ.

## ಶಿಕ್ಷಣ 
ಭಲ್ಲಾ ೧೯೫೭ ರಲ್ಲಿ ದೆಹಲಿಯಲ್ಲಿ ಜನಿಸಿದರು.

ಕರ್ನಾಟಕ ಗಾಯಕಿಯಾಗಿದ್ದ ಅವರ ತಾಯಿ ಲೀಲಾ ಓಂಚೇರಿ ಅವರಿಂದ ದೀಪ್ತಿ ಅವರು ನೃತ್ಯ ಮತ್ತು ಗಾಯನದಲ್ಲಿ ತರಬೇತಿ ಪಡೆದರು. ಅವರು ಮೋಹಿನಿಯಾಟ್ಟಂ, ಕೇರಳದ ಸ್ತ್ರೀ ಶಾಸ್ತ್ರೀಯ ಏಕವ್ಯಕ್ತಿ ನೃತ್ಯವನ್ನು ಕಲಾಮಂಡಲಂ ಕಲ್ಯಾಣಿಕುಟ್ಟಿ ಅಮ್ಮನಿಂದ ಕಲಿತರು.

ಭಲ್ಲಾ ದೆಹಲಿ ವಿಶ್ವವಿದ್ಯಾಲಯದಲ್ಲಿ ವ್ಯಾಸಂಗ ಮಾಡಿದರು, ಅಲ್ಲಿ ಅವರು ಕರ್ನಾಟಕ ಸಂಗೀತದಲ್ಲಿ ಪದವಿ, ಸ್ನಾತಕೋತ್ತರ ಮತ್ತು ಪಿಎಚ್‌ಡಿ ಪಡೆದರು..

## ಪ್ರಶಸ್ತಿಗಳು 
ಅವರು ೨೦೦೬ ರಲ್ಲಿ ಕೇರಳ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ  ಮತ್ತು ೨೦೦೭ ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿಯನ್ನು ಪಡೆದರು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಅಧಿಕೃತ ಜಾಲತಾಣ 

## ಸಹ ನೋಡಿ 
* ಕಲಾಮಂಡಲಂ ಕಲ್ಯಾಣಿಕುಟ್ಟಿ ಅಮ್ಮ

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಮೊನಾಲಿಸಾ ಚಾಂಗ್ಕಿಜಾ

**ಮೊನಾಲಿಸಾ ಚಾಂಗ್ಕಿಜಾ** ನಾಗಾಲ್ಯಾಂಡ್‌ನ ಭಾರತೀಯ ಪತ್ರಕರ್ತೆ ಮತ್ತು ಕವಯಿತ್ರಿ. ಅವರು ದಿನಪತ್ರಿಕೆಯಾದ *ನಾಗಾಲ್ಯಾಂಡ್ ಪೇಜ್‌ನ* ಸ್ಥಾಪಕ ಸಂಪಾದಕರು ಮತ್ತು ಪ್ರಕಾಶಕರು. ಅವರು ಭಾರತೀಯ ರಾಷ್ಟ್ರೀಯ ಯೋಜನಾ ಆಯೋಗದಲ್ಲಿ ಮಹಿಳಾ ಸಬಲೀಕರಣಕ್ಕಾಗಿ ಕಾರ್ಯ ನಿರ್ವಹಿಸುವ ತಂಡದ ಸದಸ್ಯರಾಗಿದ್ದರು.

## ಜೀವನ 
ಟಿಯಾಮೆರೆನ್ಲಾ ಮೊನಾಲಿಸಾ ಚಾಂಗ್ಕಿಜಾ ಅವರು ಅಸ್ಸಾಂನ ಜೋರ್ಹತ್‌ನಲ್ಲಿ ೨ ಮಾರ್ಚ್ ೧೯೬೦ ರಂದು ಜನಿಸಿದರು. ಅವರ ಕುಟುಂಬ ಆಓ ನಾಗಾ ಸಮುದಾಯಕ್ಕೆ ಸೇರಿದೆ. 

ಅವರು ನಾಗಾಲ್ಯಾಂಡ್‌ನ ಜೋರ್ಹತ್ ಮತ್ತು ಕೊಹಿಮಾದಲ್ಲಿ ಶಾಲೆಯಲ್ಲಿ ಓದಿದರು. ಅವರು ದೆಹಲಿಯ ಹಿಂದೂ ಕಾಲೇಜಿನಿಂದ ರಾಜ್ಯಶಾಸ್ತ್ರದಲ್ಲಿ ಪದವಿಪೂರ್ವ ಶಿಕ್ಷಣವನ್ನು ಪಡೆದರು, ನಂತರ ದೆಹಲಿ ವಿಶ್ವವಿದ್ಯಾಲಯದಿಂದ ಸ್ನಾತಕೋತ್ತರ ಪದವಿಯನ್ನು ಪಡೆದರು. 

ಚಾಂಗ್ಕಿಜಾ ಬೆಂಡಾಂಗ್ಟೋಶಿ ಲಾಂಗ್ಕುಮರ್ ಅವರನ್ನು ವಿವಾಹವಾದರು. ಅವರಿಗೆ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ.  ಅವರ ಪತಿ ೨೦೧೭ ರಲ್ಲಿ ನಿಧನರಾದರು. 

## ವೃತ್ತಿ 
ಚಾಂಗ್ಕಿಜಾ ೧೯೮೫ ರಲ್ಲಿ *ನಾಗಾಲ್ಯಾಂಡ್ ಟೈಮ್ಸ್‌ನಲ್ಲಿ* ಪತ್ರಕರ್ತೆಯಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಅವರು ಈ ಪತ್ರಿಕೆಗಾಗಿ "ದಿ ಸ್ಟೇಟ್ ಆಫ್ ಅಫೇರ್ಸ್" ಎಂಬ ಅಂಕಣವನ್ನು ಬರೆದರು ಮತ್ತು ಸಾಪ್ತಾಹಿಕ ಪತ್ರಿಕೆ *ಉರಾ ಮೇಲ್* ಗಾಗಿ "ಆಫ್ ರೋಸಸ್ ಅಂಡ್ ಥಾರ್ನ್ಸ್" ಎಂಬ ಶೀರ್ಷಿಕೆಯಡಿಯಲ್ಲಿ ಬರೆದರು. ಎರಡೂ ಪತ್ರಿಕೆಗಳು ದಿಮಾಪುರದಲ್ಲಿ ನೆಲೆಗೊಂಡಿದ್ದವು. 

ಆಶಾ೦ತಿಗೆ ಕಾರಣವಾದ ಸ್ಥಿತಿಯನ್ನು ಟೀಕಿಸಿ ,ಗಲಾಟೆಗಳ ವಿರುದ್ದ ಪ್ರತಿಭಟನೆ ಮಾಡಿದ ಚಾ೦ಗ್ಕಿಜಾ ಅವರು ಪದ್ಯ ಮತ್ತು ಸಣ್ಣ ಕತೆಗಳನ್ನು ಬರೆಯಲು ಶುರು ಮಾಡಿದರು.  ಚಾ೦ಗ್ಕಿಜಾ ಅವರ ಬರೆಯುವಿಕೆ ಅವರನ್ನು ಉಗ್ರಗಾಮಿಗಳಿ೦ದ ಗ೦ಭೀರ ಅಪಾಯಕ್ಕೆ ಒಳಪಡಿಸಿತು. ೧೯೯೨ ರಲ್ಲಿ ಅವರ ಉರಾ ಮೆಲ್ ಪತ್ರಿಕೆಯ  ಸ೦ಪಾದಕನನ್ನು ಕೊಲ್ಲಲಾಯಿತು.  ಅವನ ನೆನಪಿಗಾಗಿ ನಾಟ್ ಟು ಬಿ ಡೆಡ್ ಎ೦ಬ ಪದ್ಯವನ್ನು ರಚಿಸಿದರು.

ಚಾಂಗ್ಕಿಜಾ ಅವರು ೧೯೯೯ ರಲ್ಲಿ *ನಾಗಾಲ್ಯಾಂಡ್ ಪುಟವನ್ನು* ಸ್ಥಾಪಿಸಿದರು. ನಾಗಾಲ್ಯಾಂಡ್ ರಾಜ್ಯದ ಮೇಲೆ ಪರಿಣಾಮ ಬೀರುವ ಸಮಸ್ಯೆಗಳ ಮೇಲೆ ಕೇಂದ್ರೀಕರಿಸಿದ ಅವರು ರಾಜ್ಯ ಸರ್ಕಾರ ಮತ್ತು ಹೋರಾಟಗಾರರೆರಡನ್ನೂ ಅಸಮಾಧಾನಗೊಳಿಸಿದರು. "ರಾಜ್ಯವು ಒಂದು ವಾಸ್ತವ ಮತ್ತು ಸಾರ್ವಭೌಮತ್ವವು ಒಂದು ಪುರಾಣ" ಎಂಬ ಶೀರ್ಷಿಕೆಯ ತನ್ನ ಪತ್ರಿಕೆಯಲ್ಲಿ ಪ್ರಕಟವಾದ ಲೇಖನವು ಲೇಖಕರ ಹೆಸರನ್ನು ಬಹಿರಂಗಪಡಿಸುವಂತೆ ಭಯೋತ್ಪಾದಕರಿಂದ ಬೇಡಿಕೆಗೆ ಕಾರಣವಾಯಿತು. ಅವರು ನಿರಾಕರಿಸಿದಾಗ, ಪ್ರತೀಕಾರದ ಬೆದರಿಕೆ ಹಾಕಲಾಯಿತು. 

೨೦೦೪ ರಲ್ಲಿ ಹಾ೦ಗ್ ಕಾ೦ಗ್ ನ ದಿಮಾಪುರ್ ನಲ್ಲಿ ಬಾ೦ಬ್ ಸ್ಪೋಟದಿ೦ದ ನೂರಾರು ಜನರ ಸಾವಾಗಿತ್ತು. ಅದ್ದರಿ೦ದ ಭಾವೋದ್ವೇಗಕ್ಕೆ ಒಳಗಾದ ಚಾ೦ಗ್ಕಿಜಾ ಅವರು ಚೈಡ್ ಆಫ಼್ ಕೆನ್ ಅನ್ನು ಮುದ್ರಿಸಿದರು.

ಚಾಂಗ್ಕಿಜಾ ಅವರ ೨೦೧೪ ರ ಪುಸ್ತಕ *ಕೊಗಿಟೇಟಿಂಗ್ ಫಾರ್ ಎ ಬೆಟರ್ ಡೀಲ್ ಅನ್ನು* ಎಂ ಸೆಂಡೆನ್ ನಿಷೇಧಿಸಿದೆ, ಇದು ಒಂದು ಶಾಸನಬದ್ಧ ಅಪೆಕ್ಸ್ ನ್ಯಾಯಾಂಗ ಸಂಸ್ಥೆ . ಇದು ಎಂ ಬುಡಕಟ್ಟು ವ್ಯವಹಾರಗಳಲ್ಲಿ ಕಡ್ಡಾಯ ಮಧ್ಯಸ್ಥಿಕೆಗಿಂತ ಸರ್ಕಾರೇತರ ಸಂಸ್ಥೆಯಾಗಿದೆ ಎಂಬ ಅವರ ಹೇಳಿಕೆಗೆ ಸಂಸ್ಥೆ ಆಕ್ಷೇಪ ವ್ಯಕ್ತಪಡಿಸಿತು. 

## ಆಯ್ದ ಕೃತಿಗಳು 
### ಕಾವ್ಯ 
* 
* 

### ಕಾಲ್ಪನಿಕವಲ್ಲದ 
* 

## ಪ್ರಶಸ್ತಿಗಳು 
* ಅತ್ಯುತ್ತಮ ಮಾಧ್ಯಮ ಪ್ರತಿನಿಧಿಗಾಗಿ ಚಮೇಲಿ ದೇವಿ ಜೈನ್ ಪ್ರಶಸ್ತಿ (೨೦೦೯) 
* ೨೦೧೩-೨೦೧೪ ರ ವರ್ಷದ ೩೦ ನೇ ಎಫ್‌ಐ‌ಸಿ‌ಸಿ‌ಐ ಮಹಿಳಾ ಸಾಧಕಿ ಪತ್ರಕರ್ತರಾಗಿ ಅತ್ಯುತ್ತಮ ಕೊಡುಗೆಗಳಿಗಾಗಿ (೨೦೧೪) 

## ಸಹ ನೋಡಿ 
* ನಾಗಾಲ್ಯಾಂಡ್ ಪುಟ

## ಉಲ್ಲೇಖಗಳು 
## ಮೂಲಗಳು 
* 
* 
* 
* 
* 
* 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಶರ್ಮಿಳಾ ಬೋಸ್

**ಶರ್ಮಿಳಾ ಬೋಸ್** ಭಾರತೀಯ - ಅಮೆರಿಕನ್ ಪತ್ರಕರ್ತೆ. ಅವರು ಆಕ್ಸ್‌ಫರ್ಡ್ ವಿಶ್ವವಿದ್ಯಾನಿಲಯದಲ್ಲಿ ರಾಜಕೀಯ ಮತ್ತು ಅಂತರರಾಷ್ಟ್ರೀಯ ವಿಷಯಗಳಿಗೆ ಸಂಬಂಧಿಸಿದ ವಿಭಾಗದಲ್ಲಿ ಹಾಗೂ ಅಂತರರಾಷ್ಟ್ರೀಯ ಅಧ್ಯಯನಗಳ ಕೇಂದ್ರದಲ್ಲಿ ಹಿರಿಯ ಸಂಶೋಧನಾ ಸಹವರ್ತಿಯಾಗಿ ಸೇವೆ ಸಲ್ಲಿಸಿದ್ದಾರೆ.  ಅವರು, ಬಾಂಗ್ಲಾದೇಶ ವಿಮೋಚನಾ ಯುದ್ಧದ ಕುರಿತಾದ ವಿವಾದಾತ್ಮಕ ಪುಸ್ತಕ *ಡೆಡ್ ರೆಕನಿಂಗ್: ಮೆಮೊರೀಸ್ ಆಫ್ ದಿ ೧೯೭೧ ಬಾಂಗ್ಲಾದೇಶ್ ವಾರ್*ನ ಲೇಖಕಿ.  
## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಬೋಸ್ ಅವರು ಭಾರತದ ರಾಷ್ಟ್ರೀಯ ರಾಜಕೀಯದಲ್ಲಿ ವ್ಯಾಪಕವಾಗಿ ತೊಡಗಿಸಿಕೊಂಡಿರುವ ಜನಾಂಗದ ಬಂಗಾಳಿ ಕುಟುಂಬಕ್ಕೆ ಸೇರಿದವರು. ಅವರು ಭಾರತೀಯ ರಾಷ್ಟ್ರೀಯತಾವಾದಿ ಸುಭಾಸ್ ಚಂದ್ರ ಬೋಸ್ ಅವರ ಮೊಮ್ಮಗಳು, ರಾಷ್ಟ್ರೀಯವಾದಿ ಶರತ್ ಚಂದ್ರ ಬೋಸ್ ಅವರ ಮೊಮ್ಮಗಳು ಮತ್ತು ಮಾಜಿ ತೃಣಮೂಲ ಕಾಂಗ್ರೆಸ್ ಸಂಸದ ಕೃಷ್ಣ ಬೋಸ್ ಮತ್ತು ವೈದ್ಯೆ ಸಿಸಿರ್ ಕುಮಾರ್ ಬೋಸ್ ಅವರ ಪುತ್ರಿ.

ಬೋಸ್ ೧೯೫೯ ರಲ್ಲಿ ಬೋಸ್ಟನ್‌ನಲ್ಲಿ ಜನಿಸಿದರು.  ಅವರು ಭಾರತದ ಕಲ್ಕತ್ತಾದಲ್ಲಿ ಬೆಳೆದರು. ಅಲ್ಲಿ ಅವರು ಬಾಲಕಿಯರ ಆಧುನಿಕ ಪ್ರೌಢಶಾಲೆಯಲ್ಲಿ ವ್ಯಾಸಂಗ ಮಾಡಿದರು.  

ಅವರು ಉನ್ನತ ವ್ಯಾಸಂಗಕ್ಕಾಗಿ ಯುಎಸ್ ಗೆ ಹೋದರು.ಅವರು ಬ್ರೈನ್ ಮಾವರ್ ಕಾಲೇಜಿನಿಂದ ಇತಿಹಾಸದಲ್ಲಿ ಸ್ನಾತಕೋತ್ತರ ಪದವಿ, ಹಾರ್ವರ್ಡ್ ಕೆನಡಿ ಶಾಲೆಯಿಂದ ಸಾರ್ವಜನಿಕ ಆಡಳಿತದಲ್ಲಿ ಸ್ನಾತಕೋತ್ತರ ಪದವಿ ಮತ್ತು ಹಾರ್ವರ್ಡ್ ವಿಶ್ವವಿದ್ಯಾಲಯದಿಂದ ರಾಜಕೀಯ ಆರ್ಥಿಕತೆ ಮತ್ತು ಸರ್ಕಾರ ಎಂಬ ವಿಷಯದಲ್ಲಿ ಪಿಎಚ್‌ಡಿ ಪಡೆದರು.  

ಅವರ ಡಾಕ್ಟರೇಟ್ ನಂತರ, ಅವರು ಹಾರ್ವರ್ಡ್ ವಿಶ್ವವಿದ್ಯಾಲಯ, ವಾರ್ವಿಕ್ ವಿಶ್ವವಿದ್ಯಾಲಯ, ಜಾರ್ಜ್ ವಾಷಿಂಗ್ಟನ್ ವಿಶ್ವವಿದ್ಯಾಲಯ, ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಸೋಶಿಯಲ್ ಸೈನ್ಸಸ್ ಮತ್ತು ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದಲ್ಲಿ ಬೋಧನೆ ಮತ್ತು ಸಂಶೋಧನಾ ಸ್ಥಾನಗಳನ್ನು ಹೊಂದಿದ್ದಾರೆ.  ಅವರು ಪತ್ರಿಕೋದ್ಯಮದಲ್ಲಿ ಕೆಲಸ ಮಾಡಿದ್ದಾರೆ. ಇವರು ಬಂಗಾಳಿ ಮತ್ತು ಇಂಗ್ಲಿಷ್ ಎರಡರಲ್ಲೂ ಬರೆಯುತ್ತಾರೆ. 

## ಕೃತಿಗಳು 
*ಡೆಡ್ ರೆಕನಿಂಗ್: ಮೆಮೊರೀಸ್ ಆಫ್ ದಿ ೧೯೭೧ ಬಾಂಗ್ಲಾದೇಶ್ ವಾರ್*ನಲ್ಲಿ ಬೋಸ್ ಅವರು ೧೯೭೧ ರ ಬಾಂಗ್ಲಾದೇಶ ಯುದ್ಧದಲ್ಲಿ ಎರಡೂ ಕಡೆಯವರೂ ದುಷ್ಕೃತ್ಯಗಳನ್ನು ಎಸಗಿದ್ದಾರೆ ಎಂದು ಹೇಳಿಕೊಂಡಿದ್ದಾರೆ. ಆದರೆ ದೌರ್ಜನ್ಯದ ನೆನಪುಗಳು "ವಿಜಯಶಾಲಿ ತಂಡದ ನಿರೂಪಣೆಯಿಂದ ಪ್ರಾಬಲ್ಯ ಹೊಂದಿವೆ" ಎಂದು ಹೇಳಿದ್ದಾರೆ. ಭಾರತೀಯ ಮತ್ತು ಬಾಂಗ್ಲಾದೇಶದ "ಪುರಾಣಗಳು" ಮತ್ತು "ಉತ್ಪ್ರೇಕ್ಷೆಗಳು" ಐತಿಹಾಸಿಕವಾಗಿ ಅಥವಾ ಸಂಖ್ಯಾಶಾಸ್ತ್ರೀಯವಾಗಿ ತೋರಿಕೆಯವಲ್ಲ. ಪುಸ್ತಕವು ಪಶ್ಚಿಮ ಪಾಕಿಸ್ತಾನಿ ಪಡೆಗಳನ್ನು ದೋಷಮುಕ್ತಗೊಳಿಸದಿದ್ದರೂ, ಸೇನಾ ಅಧಿಕಾರಿಗಳು "ಯುದ್ಧದ ಸಂಪ್ರದಾಯಗಳಲ್ಲಿ ಅಸಾಂಪ್ರದಾಯಿಕವಾಗಿ ಯುದ್ಧದಲ್ಲಿ ಹೋರಾಡಲು ತಮ್ಮ ಕೈಲಾದಷ್ಟು ಉತ್ತಮ ವ್ಯಕ್ತಿಗಳಾಗಿ ಹೊರಹೊಮ್ಮಿದ್ದಾರೆ" ಎಂದು ಅದು ಹೇಳುತ್ತದೆ. ಈ ಪುಸ್ತಕವನ್ನು ಕೊಲಂಬಿಯಾ ವಿಶ್ವವಿದ್ಯಾನಿಲಯದ ಪ್ರೊಫೆಸರ್ ನಯೀಮ್ ಮೊಹೈಮೆನ್ ರವರು ಬಿಬಿಸಿ  ಮತ್ತು *ಎಕನಾಮಿಕ್ ಮತ್ತು ಪೊಲಿಟಿಕಲ್ ವೀಕ್ಲಿ * ನಲ್ಲಿ ಮೂಲಗಳಲ್ಲಿ ಐತಿಹಾಸಿಕ ಪಕ್ಷಪಾತಕ್ಕಾಗಿ ಟೀಕಿಸಿದ್ದಾರೆ. ನಯೀಮ್ ಮೊಹೈಮೆನ್, ಊರ್ವಶಿ ಬುಟಾಲಿಯಾ ಮತ್ತು ಶ್ರೀನಾಥ್ ರಾಘವನ್ ಎಂಬ ಮೂರು ಟೀಕಾಕಾರರಿಗೆ ಅವರು ಪ್ರತಿಕ್ರಿಯಿಸಿದ್ದಾರೆ. 

ಅವರು ೧೯೯೩ ರಲ್ಲಿ ಆಕ್ಸ್‌ಫರ್ಡ್ ಯೂನಿವರ್ಸಿಟಿ ಪ್ರೆಸ್‌ನಿಂದ ಪ್ರಕಟವಾದ * ಮನೀ, ಎನರ್ಜೀ ಆಂಡ್ ವೆಲ್‌ಫೇರ್: ದಿ ಸ್ಟೇಟ್ ಅಂಡ್ ದಿ ಹೌಸ್ ಇನ್ ಇಂಡಿಯಾಸ್ ರೂರಲ್ ಎಲೆಕ್ಟ್ರಿಫಿಕೇಶನ್ ಪಾಲಿಸಿ ಎಂಬ ಕೃತಿಯನ್ನು* ಸಹ ಬರೆದಿದ್ದಾರೆ. 

## ವೈಯಕ್ತಿಕ ಜೀವನ ಮತ್ತು ಕುಟುಂಬ 
ಬೋಸ್ ಭಾರತೀಯ ಸಂಗೀತದಲ್ಲಿ ತರಬೇತಿ ಪಡೆದಿದ್ದಾರೆ. ಇವರು ಕಲ್ಕತ್ತಾದಲ್ಲಿ ಪ್ರದರ್ಶನ ನೀಡಿದ್ದಾರೆ.  

ಬೋಸ್ ಅವರ ಸಹೋದರ ಸುಮಂತ್ರ ಬೋಸ್ ಅವರು ಲಂಡನ್ ಸ್ಕೂಲ್ ಆಫ್ ಎಕನಾಮಿಕ್ಸ್‌ನಲ್ಲಿ ಕಲಿಸುತ್ತಾರೆ.   ಅವರ ಸಹೋದರ ಸುಗತ ಬೋಸ್ ೨೦೧೪ ರಿಂದ ಭಾರತೀಯ ಸಂಸತ್ತಿನ ಸದಸ್ಯರಾಗಿದ್ದಾರೆ. 

## ಬಾಹ್ಯ ಕೊಂಡಿಗಳು 
* ಅಧಿಕೃತ ಜಾಲತಾಣ

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಅಮೃತಾ ಚೌಧರಿ

**ಅಮೃತಾ ಚೌಧರಿ** (೨೬ ಜೂನ್ ೧೯೭೨ - ೨೨ ಅಕ್ಟೋಬರ್ ೨೦೧೨) ಒಬ್ಬ ಭಾರತೀಯ ಮುದ್ರಣ ಮಾಧ್ಯಮ ಪತ್ರಕರ್ತೆ. ಇವರು *, ದಿ ಇಂಡಿಯನ್ ಎಕ್ಸ್‌ಪ್ರೆಸ್* ಪತ್ರಿಕೆಯೊಂದಿಗೆ ಪ್ರಧಾನ ವರದಿಗಾರರಾಗಿ ಕೆಲಸ ಮಾಡಿದ್ದಾರೆ. ಪತ್ರಿಕೆಯೊಂದಿಗಿನ ತನ್ನ ದಶಕದ ಸುದೀರ್ಘ ವೃತ್ತಿಜೀವನದಲ್ಲಿ, ಅಮೃತಾ ಪಂಜಾಬ್‌ನಲ್ಲಿ ವೈವಿಧ್ಯಮಯ ವಿಷಯಗಳ ಕುರಿತು ವರದಿ ಮಾಡಿದ್ದಕ್ಕಾಗಿ ವ್ಯಾಪಕ ಮನ್ನಣೆಯನ್ನು ಗಳಿಸಿದರು. ಅಮೃತಾ ಅವರು ಅಪಘಾತಕ್ಕೀಡಾದ ನಂತರ ೨೨ ಅಕ್ಟೋಬರ್ ೨೦೧೨ ರಂದು ನಿಧನರಾದರು. 

ಇವರು ಸಾಕ್ಷ್ಯಚಿತ್ರ ನಿರ್ಮಾಪಕ ದಲ್ಜಿತ್ ಅಮಿ ನಿರ್ಮಿಸಿದ ಮಹಿಳೆಯರ ಕುರಿತಾದ ಸಾಕ್ಷ್ಯಚಿತ್ರ ಸರಣಿಯ ಭಾಗವಾಗಿದ್ದರು.  ಪ್ರಖ್ಯಾತ ಪಂಜಾಬಿ ಕವಿಗಳಾದ ಸುರ್ಜಿತ್ ಪತಾರ್ ಮತ್ತು ಸ್ವರ್ಂಜಿತ್ ಸವಿ ಇವರ ಮೇಲೆ ಕವಿತೆಗಳನ್ನು ಬರೆದಿದ್ದಾರೆ.  ಖ್ಯಾತ ಕಲಾವಿದ ಸಿದ್ಧಾರ್ಥ್ ಅಮೃತಾ ಇವರ ಭಾವಚಿತ್ರ ಬಿಡಿಸಿದ್ದಾರೆ. ಇವರ ಮರಣದ ನಂತರ ಕೀರ್ತನ್ ಮರ್ಯಾದಾಕ್ಕೆ ಪ್ರಸಿದ್ಧರಾದ ಭಾಯಿ ಬಲ್ದೀಪ್ ಸಿಂಗ್ ಅವರು ಇವರಿಗೆ ಶಬ್ಧ ವಾಚನದೊಂದಿಗೆ ಶ್ರದ್ಧಾಂಜಲಿ ಸಲ್ಲಿಸಿದರು.  ಸೂಫಿ ಗಾಯಕ ಮದನ್ ಗೋಪಾಲ್ ಸಿಂಗ್ ಅವರು ಇವರ ಸ್ಮರಣಾರ್ಥ *ಸದಾ ಸಲಾಮತ್* ಸಂಗೀತ ಕಾರ್ಯಕ್ರಮ ನಡೆಸಿದರು.  ಪ್ರಸಿದ್ಧ ನಾಟಕಕಾರ ಬಲರಾಮ್ ಅಮೃತಾ ಮತ್ತು ಅವರ ಸಂಗಾತಿ ಜತೀಂದರ್ ಪ್ರೀತ್ ನಡುವೆ ವಿನಿಮಯವಾದ ಇಮೇಲ್‌ಗಳನ್ನು ಆಧರಿಸಿ ನಾಟಕವನ್ನು ಬರೆದರು, ಇದನ್ನು ಜೇಪೀ ಎಂದೂ ಕರೆಯುತ್ತಾರೆ. 

## ವೈಯಕ್ತಿಕ ಜೀವನ 
ಅಮೃತಾ ಅವರು ಜಲಂಧರ್‌ನಲ್ಲಿ ಜನಿಸಿದರು. ಅವರ ತಂದೆ ಹರ್ಬನ್ಸ್ ಸಿಂಗ್ ಅರೋರಾ ಅವರು ರಾಜ್ಯ ವಿದ್ಯುತ್ ಮಂಡಳಿಯಲ್ಲಿ ಎಂಜಿನಿಯರ್ ಆಗಿ ಕೊಡುಗೆ ನೀಡಿದ್ದಾರೆ. ಅವರು ಹಿಮಾಚಲ ಪ್ರದೇಶದ ಸೇಕ್ರೆಡ್ ಹಾರ್ಟ್ ಹೈಸ್ಕೂಲ್ (ಸಿಧ್ಪುರ್) ನಲ್ಲಿ ತಮ್ಮ ಆರಂಭಿಕ ಶಾಲಾ ಶಿಕ್ಷಣವನ್ನು ಮಾಡಿದರು. ಅವರು ಜಲಂಧರ್‌ನ ಸೇಂಟ್ ಜೋಸೆಫ್ ಕಾನ್ವೆಂಟ್ ಶಾಲೆಯಲ್ಲಿ ಮೆಟ್ರಿಕ್ಯುಲೇಷನ್ ಪೂರ್ಣಗೊಳಿಸಿದರು. ಮದುವೆಯ ನಂತರ ಅಮೃತಾ ಲುಧಿಯಾನದಲ್ಲಿ ನೆಲೆಸಿದರು ಆದರೆ ಕೆಲವು ವರ್ಷಗಳ ನಂತರ ಪತಿಯಿಂದ ಬೇರ್ಪಟ್ಟರು.

ಅವರು ಸಾಯುವವರೆಗೂ ತನ್ನ ಮಗ ಸಿದ್ಧಾರ್ಥ್ ಮತ್ತು ಜೇಪೀ ಜೊತೆ  ವಾಸಿಸುತ್ತಿದ್ದರು. 

## ವೃತ್ತಿ 
alt=|thumb|319x319px| ಆರ್ಟ್‌ಕೇವ್‌ನಲ್ಲಿ ಅಮೃತಾ ಚೌಧರಿ
ಅಮೃತಾ ಅವರು  ಪಂಜಾಬ್ ಅಗ್ರಿಕಲ್ಚರಲ್ ಯೂನಿವರ್ಸಿಟಿಯ ಕಾಲೇಜ್ ಆಫ್ ಹೋಮ್ ಸೈನ್ಸ್, ಲುಧಿಯಾನದಿಂದ ಪದವಿ ಪಡೆದರು. ಅದೇ ವಿಶ್ವವಿದ್ಯಾನಿಲಯದ ಕಾಲೇಜ್ ಆಫ್ ಬೇಸಿಕ್ ಸೈನ್ಸಸ್ ಮತ್ತು ಹ್ಯುಮಾನಿಟೀಸ್‌ನಿಂದ ಅವರು ಪತ್ರಿಕೋದ್ಯಮ, ಭಾಷೆಗಳು ಮತ್ತು ಸಂಸ್ಕೃತಿಯಲ್ಲಿ ಸ್ನಾತಕೋತ್ತರ ಪದವಿ ಪಡೆದರು. ಅವರು ೧೯೯೭ ರಲ್ಲಿ *ದಿ ಇಂಡಿಯನ್ ಎಕ್ಸ್‌ಪ್ರೆಸ್‌ನ* ಲುಧಿಯಾನ ಸಿಟಿ ಸಪ್ಲಿಮೆಂಟ್‌ಗೆ ಕೊಡುಗೆದಾರರಾಗಿ ತಮ್ಮ ಪತ್ರಿಕೋದ್ಯಮ ವೃತ್ತಿಯನ್ನು ಪ್ರಾರಂಭಿಸಿದರು ಮತ್ತು ನಂತರ ಪ್ರಧಾನ ವರದಿಗಾರರಾಗಿ ಮೇಲೇರಿದರು.

ಪಂಜಾಬ್ ರಾಜ್ಯದ ವಿವಿಧ ನಗರಗಳು ಮತ್ತು ಪಟ್ಟಣಗಳಲ್ಲಿನ ವೈವಿಧ್ಯಮಯ ವಿಷಯಗಳ ಪ್ರಸಾರಕ್ಕಾಗಿ ಅಮೃತಾ ಮೆಚ್ಚುಗೆ ಗಳಿಸಿದರು. ಅವರು ವಿಶೇಷವಾಗಿ ಕೃಷಿ ಸಂಬಂಧಿತ ಸಮಸ್ಯೆಗಳ ಬಿತ್ತರಿಕೆಗಾಗಿ ಹೆಸರುವಾಸಿಯಾಗಿದ್ದರು. 

ಅಮೃತಾ ಅವರು ಪರಿಸರ ಜಾಗೃತಿ, ವಿಶೇಷ ಮಕ್ಕಳ ಶಿಕ್ಷಣ ಮತ್ತು ಕಲೆ ಮತ್ತು ಸಾಂಸ್ಕೃತಿಕ ಕ್ಷೇತ್ರದಲ್ಲಿ ಚಟುವಟಿಕೆಗಳಲ್ಲಿ ತೊಡಗಿರುವ ನಾಗರಿಕ ಸಮಾಜದ ಗುಂಪುಗಳಲ್ಲಿ ಸಕ್ರಿಯವಾಗಿ ತೊಡಗಿಸಿಕೊಂಡಿದ್ದರು, ಇದು ಮಕ್ಕಳಿಗಾಗಿ ಕಾರ್ಯಾಗಾರಗಳನ್ನು ನಡೆಸಿತು, ನಾಟಕೀಯ ಮತ್ತು ಸಂಗೀತ ಪ್ರದರ್ಶನಗಳನ್ನು ನಡೆಸಿತು ಮತ್ತು ಪ್ರಸಿದ್ಧ ವ್ಯಕ್ತಿಗಳಿಂದ ಉಪನ್ಯಾಸಗಳನ್ನು ನಡೆಸಿತು. 

ಅವರ ಮರಣದ ನಂತರ ಅವರಿಗೆ ಪ್ರಿಯವಾದ ಚಟುವಟಿಕೆಗಳನ್ನು ಮುಂದುವರಿಸಲು *ಅಮೃತಾ ಫೌಂಡೇಶನ್‌ನ ಸ್ಪಿರಿಟ್ ಅನ್ನು* ರಚಿಸಲಾಗಿದೆ. ಈ ಫೌಂಡೇಶನ್ ಚಂಡೀಗಢ, ಲುಧಿಯಾನ, ಲೆಹ್ರಗಾಗಾ ಮತ್ತು ಪಟಿಯಾಲದಲ್ಲಿ ಅಮೃತಾ ಮತ್ತು ಜೇಪೀ ಅವರ ಇಮೇಲ್ ಸಂಭಾಷಣೆಗಳನ್ನು ಆಧರಿಸಿ *ಇಟ್ಸ್ ನಾಟ್ ಎಫೇರ್* ನಾಟಕದ ಪ್ರದರ್ಶನಗಳನ್ನು ಪ್ರದರ್ಶಿಸಿತು. ನಂತರ, ೩ ಮೇ ೨೦೧೩ರಂದು ಲುಧಿಯಾನದಲ್ಲಿ ಸರ್ಕಾರಿ ಶಾಲೆಗಳ ವಿದ್ಯಾರ್ಥಿಗಳಿಗೆ ಚಿತ್ರಕಲೆ ಸ್ಪರ್ಧೆಯನ್ನು ಆಯೋಜಿಸಲಾಯಿತು. ಪ್ರತಿಷ್ಠಾನವು ಲುಧಿಯಾನದಲ್ಲಿ ಚಳಿಗಾಲದಲ್ಲಿ ಅಗತ್ಯವಿರುವವರಿಗೆ ಬೆಚ್ಚಗಿನ ಬಟ್ಟೆಗಳನ್ನು ಸಂಗ್ರಹಿಸುವ ಅಭಿಯಾನವನ್ನು ನಡೆಸುತ್ತಿದೆ. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* 
* 
* 
* 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ರಜನಿ ಬಕ್ಷಿ

[thumb| ಭಾರತದ ಮುಂಬೈನಲ್ಲಿ [ವಿಶ್ವ ಆರ್ಥಿಕ ವೇದಿಕೆ|ಭಾರತ ಆರ್ಥಿಕ ಶೃಂಗಸಭೆ ೨೦೧೧ ರ ಸಮಯದಲ್ಲಿ ಭಾರತದ ಸಾಂಸ್ಕೃತಿಕ ಅರ್ಥಶಾಸ್ತ್ರದ ಅಧಿವೇಶನದಲ್ಲಿ ರಜನಿ ಬಕ್ಷಿ]]
**ರಜನಿ ಬಕ್ಷಿ** ಮುಂಬೈ ಮೂಲದ ಸ್ವತಂತ್ರ ಪತ್ರಕರ್ತೆ ಮತ್ತು ಲೇಖಕಿ. ಅವರು ಸಮಕಾಲೀನ ಭಾರತದಲ್ಲಿ ಸಾಮಾಜಿಕ ಮತ್ತು ರಾಜಕೀಯ ಚಳುವಳಿಗಳ ಬಗ್ಗೆ ಬರೆಯುತ್ತಾರೆ. ರಜನಿ ಅವರು ಅಹಿಂಸೆಯ ಸಾಧ್ಯತೆಗಳನ್ನು ಅನ್ವೇಷಿಸಲು ಆನ್‌ಲೈನ್ ವೇದಿಕೆಯಾದ ಅಹಿಂಸಾ ಸಂಭಾಷಣೆಗಳ ಸಂಸ್ಥಾಪಕಿ ಮತ್ತು ಮೇಲ್ವಿಚಾರಕರಾಗಿದ್ದಾರೆ. 

ಅವರು ಹಿಂದೆ ಗೇಟ್‌ವೇ ಹೌಸ್: ಇಂಡಿಯನ್ ಕೌನ್ಸಿಲ್ ಆನ್ ಗ್ಲೋಬಲ್ ರಿಲೇಶನ್ಸ್‌ನಲ್ಲಿ *ಗಾಂಧಿ ಪೀಸ್ ಫೆಲೋ* ಆಗಿದ್ದರು.  ಅವರ ಪತ್ರಿಕೋದ್ಯಮವು ಅನೇಕ ಇಂಗ್ಲಿಷ್ ಮತ್ತು ಹಿಂದಿ ಪತ್ರಿಕೆಗಳು ಮತ್ತು ನಿಯತಕಾಲಿಕೆಗಳಲ್ಲಿ ಕಾಣಿಸಿಕೊಂಡಿದೆ.  ಬಕ್ಷಿ ಕಿಂಗ್ಸ್ಟನ್, ಜಮೈಕಾ, ಇಂದ್ರಪ್ರಸ್ಥ ಕಾಲೇಜು (ದೆಹಲಿ), ಜಾರ್ಜ್ ವಾಷಿಂಗ್ಟನ್ ವಿಶ್ವವಿದ್ಯಾಲಯ (ವಾಷಿಂಗ್ಟನ್ ಡಿಸಿ) ಮತ್ತು ರಾಜಸ್ಥಾನ ವಿಶ್ವವಿದ್ಯಾಲಯ (ಜೈಪುರ) ದಲ್ಲಿನ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು.  

## ಕೆಲಸಗಳು 
* *ದಿ ಲಾಂಗ್ ಹಾಲ್: ದಿ ಬಾಂಬೆ ಟೆಕ್ಸ್‌ಟೈಲ್ ವರ್ಕರ್ಸ್ ಸ್ಟ್ರೈಕ್ ಆಫ್ ೧೯೮೨-೮೩* (೧೯೮೬; ಗ್ರೇಟ್ ಬಾಂಬೆ ಟೆಕ್ಸ್‌ಟೈಲ್ ಸ್ಟ್ರೈಕ್ )
* *ದ ಡಿಸ್ಪ್ಯೂಟ್ ಓವರ್ ಸ್ವಾಮಿ ವಿವೇಕಾನಂದಾಸ್ ಲೆಗಸೀ* (೧೯೯೩; ಸ್ವಾಮಿ ವಿವೇಕಾನಂದ )
* *ಬಾಪು ಕುಟಿ: ಜರ್ನೀಸ್ ಇನ್ ರೀಡಿಸ್ಕವರಿ ಆಫ್ ಗಾಂಧಿ* (೧೯೯೮)
* *ಲೆಟ್ಸ್ ಮೇಕ್ ಇಟ್ ಹ್ಯಾಪನ್: ಆಲ್ಟರ್ನೇಟಿವ್ ಎಕನಾಮಿಕ್ಸ್* (೨೦೦೩)
* *ಏನ್ ಎಕನಾಮಿಕ್ಸ್ ಫಾರ್ ವೆಲ್-ಬೀಯಿಂಗ್* (೨೦೦೩)
* *ಬಜಾರ್‌ಗಳು, ಕನ್ವಎಸೇಷನ್ಸ್ ಆಂಡ್ ಫ್ರೀಡಮ್* (೨೦೦೯)

## ಟಿಪ್ಪಣಿಗಳು 
## ಬಾಹ್ಯ ಕೊಂಡಿಗಳು 
* *ಬಜಾರ್‌ಗಳು, ಸಂಭಾಷಣೆಗಳು ಮತ್ತು ಸ್ವಾತಂತ್ರ್ಯ*, ಅಧಿಕೃತ ವೆಬ್‌ಸೈಟ್
* *ಬಜಾರ್‌ಗಳು, ಸಂಭಾಷಣೆಗಳು ಮತ್ತು ಸ್ವಾತಂತ್ರ್ಯದ* ವಿಮರ್ಶೆ
* ರಜನಿ ಬಕ್ಷಿ, ಗೇಟ್‌ವೇ ಹೌಸ್‌ನಲ್ಲಿ ಲೇಖಕಿ

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಶೆಲ್ಲಿ ಒಬೆರಾಯ್

**ಶೆಲ್ಲಿ ಒಬೆರಾಯ್ ಅವರು** ಫೆಬ್ರವರಿ ೨೦೨೩ ರಿಂದ ದೆಹಲಿಯ ಮಹಾನಗರ ಪಾಲಿಕೆಯ ಮೇಯರ್ ಆಗಿ ಸೇವೆ ಸಲ್ಲಿಸುತ್ತಿರುವ ಭಾರತೀಯ ರಾಜಕಾರಣಿ. 

ಉತ್ತರ, ದಕ್ಷಿಣ ಮತ್ತು ಪೂರ್ವ ದೆಹಲಿಯ ಮುನ್ಸಿಪಲ್ ಕಾರ್ಪೊರೇಶನ್, ದೆಹಲಿಯ ಏಕೀಕೃತ ಮುನ್ಸಿಪಲ್ ಕಾರ್ಪೊರೇಶನ್ ಆಗಿ ಮರು-ಏಕೀಕರಣವಾದ ನಂತರ ಒಬೆರಾಯ್ ಮೊದಲ ಚುನಾಯಿತ  ಮೇಯರ್ ಆದರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಒಬೆರಾಯ್ ೧೯೮೩ ರಲ್ಲಿ ಜನಿಸಿದರು. ಅವರು ಇಂದಿರಾಗಾಂಧಿ ರಾಷ್ಟ್ರೀಯ ಮುಕ್ತ ವಿಶ್ವವಿದ್ಯಾನಿಲಯದಿಂದ ವಾಣಿಜ್ಯಶಾಸ್ತ್ರದಲ್ಲಿ ಪಿಎಚ್‌ಡಿ ಮಾಡಿದ್ದಾರೆ.  ಕೋಝಿಕ್ಕೋಡ್‌ನ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಮ್ಯಾನೇಜ್‌ಮೆಂಟ್‌ನಿಂದ ನಿರ್ವಹಣೆಯನ್ನು ಅಧ್ಯಯನ ಮಾಡಿದ್ದಾರೆ.  ಜಾಂಕಿ ದೇವಿ ಸ್ಮಾರಕ ಕಾಲೇಜಿನಿಂದ ವಾಣಿಜ್ಯ ಪದವಿ  ಮತ್ತು ಹಿಮಾಚಲ ಪ್ರದೇಶ ವಿಶ್ವವಿದ್ಯಾಲಯದಿಂದ ವಾಣಿಜ್ಯ ಸ್ನಾತಕೋತ್ತರ ಪದವಿಯನ್ನು ಪಡೆದರು. 

ಅವರು ದೆಹಲಿ ವಿಶ್ವವಿದ್ಯಾಲಯದಲ್ಲಿ ಸಹಾಯಕ ಸಂದರ್ಶಕ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದ್ದಾರೆ. 

## ರಾಜಕೀಯ ವೃತ್ತಿಜೀವನ 
ಒಬೆರಾಯ್ ೨೦೧೩ ರಲ್ಲಿ ದೆಹಲಿಯ ಆಮ್ ಆದ್ಮಿ ಪಕ್ಷವನ್ನು ಸೇರಿದರು ಮತ್ತು ೨೦೨೧ ರಲ್ಲಿ ಅದರ ಮಹಿಳಾ ವಿಭಾಗದ ಉಪಾಧ್ಯಕ್ಷರಾದರು. ಅವರು ೨೦೨೨ ರ ದೆಹಲಿ ಮುನ್ಸಿಪಲ್ ಕಾರ್ಪೊರೇಷನ್ ಚುನಾವಣೆಯಲ್ಲಿ ಪಟೇಲ್ ನಗರ ಅಸೆಂಬ್ಲಿ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುವ ವಾರ್ಡ್ ೮೬ ರಿಂದ ಗೆದ್ದರು.  ೨೩ ಡಿಸೆಂಬರ್ ೨೦೨೨ ರಂದು ಅವರು ಮೇಯರ್ ಅಭ್ಯರ್ಥಿಯಾದರು.  ಅವರು ೨೨ ಫೆಬ್ರವರಿ ೨೦೨೩ ರಂದು ದೆಹಲಿಯ ಮೇಯರ್ ಆಗಿ ಆಯ್ಕೆಯಾದರು, ಬಿಜೆಪಿ ಅಭ್ಯರ್ಥಿ ರೇಖಾ ಗುಪ್ತಾ ವಿರುದ್ಧ ೩೪ ಮತಗಳಿಂದ ಗೆದ್ದರು  ಮತ್ತು ೨೬ ಏಪ್ರಿಲ್, ೨೦೨೩ರಂದು ಅವರು ಮತ್ತೆ ದೆಹಲಿಯ ಮಹಾನಗರ ಪಾಲಿಕೆಯ ಮೇಯರ್ ಆಗಿ ಬಿಜೆಪಿ ನಂತರ ಮರು ಆಯ್ಕೆಯಾದರು. ಮೇಯರ್ ಸ್ಥಾನದಿಂದ ಅಭ್ಯರ್ಥಿ ಶಿಖಾ ರೈ ಹೆಸರನ್ನು ಹಿಂಪಡೆಯಲಾಗಿದೆ. https://www.aajtak.in/india/delhi/story/delhi-bjp-decide-withdraw-mayor-and-deputy-mayour-election-ntc-1682529-2023-04-26

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಗೀತಾಂಜಲಿ ಶರ್ಮಾ

**ಗೀತಾಂಜಲಿ ಶರ್ಮಾ** (ಜನನ ೩ ಸೆಪ್ಟೆಂಬರ್ ೧೯೮೪) ಒಬ್ಬ ಭಾರತೀಯ ಜಾನಪದ ಮತ್ತು ಕಥಕ್ ನೃತ್ಯಗಾರ್ತಿ.  ಅವರು ಉಮಾ ಡೋಗ್ರಾ ಅವರ ಶಿಷ್ಯೆ.  ಇವರು ಜೈಪುರ ಘರಾನಾದ ಕಥಕ್ ಮಾಂತ್ರಿಕರಾಗಿದ್ದ ಪಂ. ದುರ್ಗಾ ಲಾಲ್ ಅವರ ಹಿರಿಯ ಶಿಷ್ಯೆ. ಅವರು ೨೪ ವರ್ಷಗಳಿಂದ ಭಾರತ ಮತ್ತು ವಿದೇಶಗಳಲ್ಲಿ ನೃತ್ಯ ಪ್ರದರ್ಶಿಸುತ್ತಿದ್ದಾರೆ.

ಅವರಿಗೆ ರಾಷ್ಟ್ರೀಯ ಯುವ ಪ್ರಶಸ್ತಿ (೨೦೧೦), ಸಂಗೀತ ನಾಟಕ ಅಕಾಡೆಮಿಯ ಉಸ್ತಾದ್ ಬಿಸ್ಮಿಲ್ಲಾ ಖಾನ್ ಯುವ ಪುರಸ್ಕಾರ (೨೦೧೧),   ಮತ್ತು ಹಲವಾರು ಇತರ ಪ್ರಾದೇಶಿಕ ಮತ್ತು ರಾಷ್ಟ್ರೀಯ ಮಟ್ಟದ ಪ್ರಶಸ್ತಿಗಳು ದೊರಕಿವೆ.

## ಆರಂಭಿಕ ಜೀವನ 
ಗೀತಾಂಜಲಿ ಅವರು ೩ ಸೆಪ್ಟೆಂಬರ್ ೧೯೮೪ ರಂದು ಉತ್ತರ ಪ್ರದೇಶದ ಮಥುರಾದಲ್ಲಿ, ನಿರ್ಮಲ್ ಆಚಾರ್ಯ ಮತ್ತು ಡಾ ಪಿಆರ್ ಶರ್ಮಾ ದಂಪತಿಗೆ ಜನಿಸಿದರು. ಗೋವರ್ಧನದಲ್ಲಿರುವ ಸರಸ್ವತಿ ವಿದ್ಯಾ ಮಂದಿರದಿಂದ ಪ್ರಾಥಮಿಕ ಶಿಕ್ಷಣ ಪಡೆದರು.  ಅವರ ಕುಟುಂಬದಿಂದ ಯಾರೂ ಕಲಾ ಹಿನ್ನೆಲೆಯನ್ನು ಹೊಂದಿರಲಿಲ್ಲ. ಅವರಿಗೆ ಕುಟುಂಬದಿಂದ ಹೆಚ್ಚಿನ ಮಾರ್ಗದರ್ಶನ ಮತ್ತು ಬೆಂಬಲ ಸಿಗಲಿಲ್ಲ. ತಮ್ಮ ವೃತ್ತಿಜೀವನದ ಆರಂಭಿಕ ಹಂತದಲ್ಲಿ ಅವರು ಯಾವುದೇ ಔಪಚಾರಿಕ ತರಬೇತಿಯಿಲ್ಲದೆ ಶಾಲಾ ಮಟ್ಟದಲ್ಲಿ ಪ್ರದರ್ಶನ ನೀಡಲು ಪ್ರಾರಂಭಿಸಿದರು. ಅವರ ಮೊದಲ ವಿದೇಶಿ ಪ್ರದರ್ಶನ ಸಿಂಗಾಪುರದಲ್ಲಿ ನಡೆಯಿತು. ನಂತರ, ಅವರು ಚೀನಾ, ಮೆಕ್ಸಿಕೋ, ಲಂಡನ್, ಅಮೆರಿಕ ಮತ್ತು ಇತರ ಹಲವು ದೇಶಗಳಲ್ಲಿ ಪ್ರದರ್ಶನ ನೀಡಿದರು.  ಅವರು ಉತ್ತರ ಪ್ರದೇಶದ ಮಥುರಾದಿಂದ ತರಬೇತಿ ಪಡೆದ ಮೊದಲ ಕಥಕ್ ಕಲಾವಿದೆಯಾಗಿ ಹೊರಹೊಮ್ಮಿದರು.

ತಮ್ಮ ಅಭಿನಯದಲ್ಲಿ ರಾಧಾ ಪಾತ್ರವನ್ನು ನಿರ್ವಹಿಸಿದರು. ಶ್ರೀಕೃಷ್ಣನ ಜನ್ಮಸ್ಥಳವಾದ ಮಥುರಾ ಮತ್ತು ಶ್ರೀಕೃಷ್ಣ ತನ್ನ ಬಾಲ್ಯವನ್ನು ಕಳೆದ ಸ್ಥಳವಾದ ವೃಂದಾವನದ ಪರಂಪರೆಯನ್ನು ಅವರು ಸಂರಕ್ಷಿಸುತ್ತಿದ್ದರು. ಮಯೂರ್ ನೃತ್ಯ, ಲಾತ್ ಮಾರ್ ಹೋಳಿ, ಬರ್ಸಾನಾದ ಹೂಗಳ ಹೋಳಿ ಮತ್ತು ಉತ್ತರ ಪ್ರದೇಶದ ಬ್ರಜ್ ಪ್ರದೇಶದ ವಿಶೇಷ ನೃತ್ಯದ ಚಾರುಕಲಾ ಅವರ ರಾಸ ಲೀಲೆಯ ಪ್ರದರ್ಶನಗಳು.

ಅವರು ಹಿರಿಯ ಕಲಾವಿದರಾದ ಬಾಲಿವುಡ್ ನಟಿ ಹೇಮಾ ಮಾಲಿನಿ, ಜಾನಪದ ಗಾಯಕಿ ಮಾಲಿನಿ ಅವಸ್ತಿ, ಸಂತೂರ್ ವಾದಕ ಪಂಡಿತ್ ಶಿವಕುಮಾರ್ ಶರ್ಮಾ ಮತ್ತು ಇತರ ಅನೇಕ ಪ್ರಸಿದ್ಧ ಕಲಾವಿದರೊಂದಿಗೆ ಕಥಕ್ ಪ್ರದರ್ಶನಗಳನ್ನು ನೀಡಿದ್ದಾರೆ.

ನವೆಂಬರ್ ೨೦೧೬ ರ ಮೊದಲ ವಾರದಲ್ಲಿ, ಅವರು ಭಾರತೀಯ ವಾರಪತ್ರಿಕೆ ಪಾಂಚಜನ್ಯದ ಮುಖ್ಯಪುಟದಲ್ಲಿ ಕಾಣಿಸಿಕೊಂಡರು.  ಡಿಸೆಂಬರ್ ೨೦೧೬ ರಲ್ಲಿ, ಅವರು ಉತ್ತರ ಪ್ರದೇಶದ ಬ್ರಿಜ್ ಪ್ರದೇಶದ ಅತ್ಯುನ್ನತ ಪ್ರಶಸ್ತಿಯಾದ ಬ್ರಿಜ್ ರತ್ನ ಪ್ರಶಸ್ತಿಯನ್ನು ಪಡೆದರು. 

೧೮ ಡಿಸೆಂಬರ್ ೨೦೧೭ ರಂದು, ಭಾರತ ಸರ್ಕಾರವು ನಡೆಸುತ್ತಿರುವ ಅಭಿಯಾನವಾದ ಸ್ವಚ್ಛ ಭಾರತ ಅಭಿಯಾನಕ್ಕಾಗಿ ಗೀತಾಂಜಲಿ ಅವರನ್ನು ಮಥುರಾ - ವೃಂದಾವನದ ಬ್ರಾಂಡ್ ಅಂಬಾಸಿಡರ್ ಎಂದು ಘೋಷಿಸಲಾಯಿತು.  

## ಸಾಂಸ್ಕೃತಿಕ ಪ್ರದರ್ಶನಗಳು 
### ರಾಷ್ಟ್ರೀಯ 
* ಖಜುರಾಹೊ ನೃತ್ಯ ಉತ್ಸವ, ತಾಜ್ ಮಹೋತ್ಸವ, ಗಂಗಾ ಮಹೋತ್ಸವ, ಪಂ. ದುರ್ಗಾಲಾಲ್ ಮಹೋತ್ಸವ,
* ರೇನ್‌ಡ್ರಾಪ್ ಫೆಸ್ಟಿವಲ್ ಮತ್ತು ಅವರ ಗುರು ಉಮಾ ಡೋಗ್ರಾ ಜೊತೆಗೆ ಅನೇಕ ಇತರ ಹಬ್ಬಗಳು. 
* ಉತ್ತರ ಪ್ರದೇಶದ ಕನೌಜ್ ಮಹೋತ್ಸವ. 
* ಜಿ ೨೦ ಶೃಂಗಸಭೆಯಲ್ಲಿ ಸಾಂಸ್ಕೃತಿಕ ಪ್ರದರ್ಶನ 

### ಅಂತರಾಷ್ಟ್ರೀಯ 
* ದುಬೈ ಎಕ್ಸ್‌ಪೋ ೨೦೨೦ ನಲ್ಲಿ ಸಾಂಸ್ಕೃತಿಕ ಪ್ರದರ್ಶನ
* ಫಿಜಿಯಲ್ಲಿ ಫೆಸ್ಟಿವಲ್ ಆಫ್ ಇಂಡಿಯಾ ಸಾಂಸ್ಕೃತಿಕ ಪ್ರದರ್ಶನ 

## ಉಲ್ಲೇಖಗಳು 
ವರ್ಗ:೧೯೮೪ ಜನನ
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ